Hemofilia, penyakit yang diwarisi

Ketika zaman kanak-kanak, Edwin Goh kerap mengalami  masalah lebam atau pendarahan ketika merangkak dan berjalan dan tidak menghairankanlah jika beliau sering keluar masuk hospital.

Dan pada usia 18 bulan, Goh didiagnosis sebagai penghidap hemofilia iaitu gangguan pendarahan.

Perkara ini hanya diketahui susulan peristiwa beliau jatuh ketika belajar berjalan dan mengalami episod pendarahan yang teruk. Beliau dirujuk ke Bank Darah di Hospital Kuala Lumpur (sekarang dikenali sebagai Pusat Darah Nasional) dan didiagnosis setelah menjalani ujian darah.

“Ibu bapa saya begitu bersedih ketika doktor memberitahu mereka bahawa saya mengalami gangguan pendarahan. Lebih-lebih lagi ibu saya, apabila mengetahui beliau sendiri adalah pembawa penyakit itu,” katanya.

Mengimbau kembali zaman persekolahannya, Goh, yang kini berusia 40 tahun dan seorang pegawai bank, menyatakan bahawa beliau sering lambat sampai ke sekolah kerana perlu kerap ke hospital darah.

Semasa kelas pendidikan jasmani, beliau akan merasa begitu terasing kerana hanya dapat melihat rakan-rakannya bermain.

Pernah seorang guru ganti yang tidak mengetahui keadaannya datang untuk menjaga kelasnya.

Oleh kerana kelasnya bising, guru berkenaan menghukum seluruh kelas dengan memukul telapak tangan semua orang dengan pembaris. Goh, tidak mahu dilihat diberi layanan istimewa, telah menghulurkan juga telapak tangannya.

“Nak tahu apa terjadi, keesokan harinya seluruh telapak tangan saya bengkak. Saya tidak dapat menulis hampir seminggu sehingga bengkak reda dan lebam hilang,” katanya, sambil menambah bahawa setelah mencapai usia dewasa, beliau menyedari tidak ada cabaran luar biasa yang tidak dapat diatasinya.

MENGENAI HEMOFILIA

Goh, anak muda yang suka melancong dan menyifatkan dirinya sebagai seorang ‘pengembara’ yang gemar mencuba pelbagai jenis makanan.

Semasa usia remajanya, beliau sesekali pernah bertanya pada diri sendiri mengapa beliau mempunyai penyakit itu tetapi sekarang beliau lebih positif dan percaya bahawa hemofilia bukanlah suatu penghalang.

Ini dapat dibuktikan apabila ramai pesakit berkenaan memperoleh kecemerlangan dalam pelajaran dan karier masing-masing.

“Sebenarnya, kadang-kadang saya merasai telah diberkati dengan cara tertentu oleh kerana hemofilia. Saya dapat mengenali lebih ramai orang hebat yang mengalami gangguan pendarahan di seluruh dunia,” kata Goh yang juga ahli aktif Persatuan Hemofilia Malaysia (HSM).

Menurut perunding hematologi Hospital Ampang Dr Veena Selvaratnam, hemofilia adalah disebabkan oleh gangguan pendarahan. Gangguan itu pula berpunca daripada kekurangan atau ketiadaan faktor pembekuan tertentu dalam darah.

“Dalam keadaan normal, darah disimpan dalam keadaan cecair oleh pelbagai faktor dalam tubuh, yang mana faktor pembekuan dan anti-pembekuan berada dalam keseimbangan untuk memastikan keadaan cairan ini.

“Terdapat 13 faktor pembekuan dalam tubuh dan kekurangan oleh satu daripada faktor itu boleh  mengakibatkan hemofilia,” katanya kepada Bernama dalam satu temubual, baru-baru ini.

Penyakit ini biasanya diwarisi, yang mana wanita atau ibu sebagai pembawa penyakit manakala sebilangan besar pesakit terdiri daripada lelaki.

Dalam situasi yang jarang terjadi, kata Dr Veena, hemofilia juga boleh berlaku susulan pengembangan antibodi terhadap faktor pembekuan tertentu sehingga menyebabkan faktor kekurangan.

“Dalam keadaan ini orang berkenaan tidak dilahirkan dengan penyakit dan biasanya akan sembuh setelah antibodi dibersihkan,” katanya.

RAWATAN

Gejala termasuk pendarahan pada sendi, otot dan tisu lembut; lebam berlebihan; haid yang berpanjangan dan berat; pendarahan hidung yang tidak dapat dijelaskan, dan pendarahan yang berlanjutan setelah luka kecil, pengambilan darah atau vaksinasi, pembedahan kecil atau prosedur pergigian.

Kadang-kadang pendarahan berlaku secara spontan, tanpa sumber yang diketahui atau dikenal pasti.

Dr. Veena menjelaskan bahawa objektif utama rawatan hemofilia adalah untuk menggantikan faktor kekurangan; baik secara langsung atau tidak langsung untuk mengelakkan episod pendarahan.

“Pada masa lampau pesakit sering dirawat dengan darah dan plasma, namun, pada masa kini, paradigma telah berkembang dengan pesat,” katanya.

Dengan penemuan baharu, pilihan yang tersedia begitu banyak dan dapat dibahagikan kepada tiga kategori iaitu dengan menggunakan pekatan faktor yang berasal dari plasma; tumpuan faktor bergabung semula dan terapi baru.

Para saintis juga melihat kepada terapi gen, dengan harapan dapat menyembuhkan penyakit ini.

Selain ubat, Dr Veena juga menekankan rawatan yang melibatkan bukan ubat.

“Pesakit perlu tetap cergas dan menjaga sendi yang sihat dengan melakukan fisioterapi dan senaman secara berkala.

“Pesakit yang sihat cergas dan kurus cenderung berdarah dengan sedikit berbanding pesakit yang mempunyai berat badan berlebihan,” katanya.

Goh berharap masyarakat menyedari bahawa orang yang mengalami gangguan pendarahan juga adalah individu normal dan dapat memberi sumbangan kepada masyarakat selagi ada rawatan yang cepat dan mencukupi.

Beliau menggesa para majikan agar tidak melakukan diskriminasi dan menganggap bahawa pesakit hemofilia cenderung untuk mengambil cuti sakit perubatan yang lebih kerap dan tidak dapat menjalankan tugas mereka dengan cekap.

Pada masa kini terdapat kira-kira 1,127 pesakit hemofilia di negara ini. Oleh kerana ia adalah penyakit yang agak jarang berlaku, kesedaran dalam kalangan masyarakat umum mengenai hemofolia juga kurang.

Persatuan Hemofilia Malaysia (HSM) adalah sebuah organisasi yang memberi sokongan kepada penghidap hemofilia.

Mereka ini juga adalah ahli Persekutuan Haemofilia Dunia dan bertindak sebagai suara untuk komuniti hemofilia di Malaysia.– BERNAMA

See author's posts


Kembangkan ekonomi melalui pelbagai inisiatif

LAWAS: Kerajaan Sarawak telah merangka pelbagai usaha untuk kembangkan ekonomi seluruh daerah di negeri ini melalui pelbagai inisiatif dan program.

Pembinaan Anjung Usahawan adalah salah satu daripada pendekatan Kerajaan Sarawak membangunkan sektor industri kecil dan sederhana di peringkat akar umbi.

Timbalan Ketua Menteri Datuk Amar Haji Awang Tengah Ali Hasan menjelaskan, Anjung Usahawan ini akan menjadi pusat bagi memberi peluang peniaga untuk menjalankan perniagaan secara kecil-kecilan dan sederhana.

“Kemudahan ini akan pusat untuk memudahkan aktiviti memproses hasil pertanian, perikanan, penternakan dan kraftangan,” katanya pada Majlis Pelancaran Anjung Usahawan Sundar dan Simbolik Penyampaian Enjin Sangkut Nelayan Daerah Lawas semalam.

Anjung Usahawan ini katanya, boleh dijadikan sebagai pusat inkubator dan boleh dijadikan sebagai alamat pendaftaran untuk syarikat persendirian atau keluarga.

Setakat ini sejumlah lapan buah Usahawan akan dibina melalui peruntukan Agensi Pembangunan Wilayah Utara (NRDA) di Bahagian Limbang iaitu di Kampung Pahlawan, Tedungan/Batu Danau, Ba’kelalan, Long Tuan, Kampung Pemukat Kuala Lawas, Kampung Noor Islam Kuala Lawas, Kampung Punang Jaya dan Kampung Ladang Baru.

Manakala Anjung Usahawan Sundar dan lainnya dibawah Kementerian Perdagangan Antarabangsa dan Industri, Terminal Perindustrian dan Pembangunan Usahawan Sarawak.Awang Tengah yang juga Menteri Pembangunan Bandar dan Sumber Asli Kedua dan Menteri Perdagangan Antarabangsa dan Industri, Terminal Perindustrian dan Pembangunan Usahawan Sarawak turut menjelaskan bahawa satu pelan pembangunan daerah kecil Sundar telah dirangka dalam menjadikan kawasan ini sebuah kawasan maju dan berdaya saing.

Oleh itu daerah kecil luar bandar Sundar akan dibangunkan sebagai kawasan perniagaan, ekonomi, taman alam semula jadi dan riadah selain berpotensi dibangunkan sebagai kawasan agropolitan.

“Di Sundar ini kita akan membangunkan bangunan kerajaan, pusat perniagaan,tempat untuk membina kemudahan kediaman, pembesaran kampung dan tempat untuk kegiatan ekonomi berdasarkan potensi Sundar sebagai kawasan agropolitan,”ujarnya.

Turut hadir, Timbalan Menteri Pembangunan Luar Bandar Malaysia, Dato Henry Sum Agong, Timbalan Presiden SABATI, Dato Hajah Dayang Morliah Datuk Awang Daud, Setiausaha Tetap Setiausaha Tetap Kementerian Pembangunan Bandar dan Sumber Asli, Datu Sr. Zaidi Mahdi, Pengarah NRDA Datu Ubaidillah Latip, Pengarah UKAS Tuan Samat Junai, Residen Bahagian Limbang Ir Ahmad Denney Ahmad Fauzi, Pegawai Daerah Lawas Ladin dan kenamaan lain.

Seterusnya ADUN Bukit Sari itu memberitahu, pelan tempatan itu akan digabungkan dengan pelan utama untuk membangunkan kawasan Sundar dan sekitarnya.

Jelasnya lagi penduduk Lawas bakal menikmati musim bunga sakura sebaik sahaja ‘Urban Park Sundar Lawas’ siap dilaksanakan.

Taman ini yang sudahpun ditender akan menjadi pusat sukan ekstrim, pusat riadah dan pusat aktiviti yang boleh melibatkan wilayah di Teluk Brunei seperti Sabah, Wilayah Persekutuan Labuan dan Brunei.

Beliau juga mahu penduduk setempat memanfaatkan kemahiran dan peluang yang ada untuk terlibat dalam sektor pembinaan memandangkan banyak projek besar sedang dilaksanakan di Lawas.

“Mereka yang ada kepakaran perlu mengambil peluang bekerja dalam sektor pembinaan.

“Di Lawas sahaja banyak peluang sektor pembinaan termasuk pembinaan Kompleks Pejabat Kerajaan Negeri Lawas yang memerlukan tenaga kerja ramai sekali gus mengurangkan pengambilan pekerja asing.

“Ramai penduduk tempatan dan golongan muda yang ada kelebihan jika tidak dapat turun ke laut dan ada kemahiran perlu merebut peluang ini,”katanya.

Pada majis berkenaan, Awang Tengah turut melakukan simbolik penyerahan bantuan enjin sangkut kepada penerima daripada kawasan Sundar, Awat-awat dan Trusan.

Sejumlah RM5 juta dibelanjakan dibawah Agensi Pembangunan Wilayah Utara (NRDA) untuk penyerahan bantuan enjin sangkut diBahagian Limbang.

Oleh ADENG EDRUS

See author's posts


‘Perang’ ke UCL jadi tumpuan dunia

LIGA Perdana Inggeris (EPL) akhirnya sampai di penghujung saingan dalam musim paling lamanya hari ini dan masih banyak perlu dipertaruhkan di tangga teratas dan tiga tempat terbawah liga.

Manchester United dan Leicester masing-masing akan bertarung merebut tempat ke Liga Juara-Juara (UCL) musim depan ketika Chelsea juga berharap akan memastikan tempat mereka dalam kelompok empat teratas.

Wolves dan Tottenham mengidamkan tempat ke Liga Europa (UEL).

Di persada liga pula, hanya satu gol memisahkan Aston Villa daripada zon penyingkiran berbanding Watford di kedudukan tiga terbawah manakala Bournemouth juga ada peluang untuk keluar daripada penyingkiran.

Leicester terkeluar daripada kelompok empat teratas kali pertama sejak September selepas tiga kemenangan dalam 13 perlawanan sejak perintah berkurung.

Namun kegagalan United dan Chelsea untuk menang awal pagi Khamis lalu membuka pintu buat skuad Brendan Rodgers menyelamatkan apa yang mereka usahakan awal musim ini dengan kemenangan di laman sendiri.

Leicester dilanda kecederaan James Maddison, Ben Chilwell dan Ricardo Pereira, tetapi ada seminggu untuk bersedia berbanding jadual padat United.

Skuad bimbingan Ole Gunnar Solskjaer kelihatan goyah sejak beberapa minggu ini selepas tumpas 3-1 kepada Chelsea pada separuh akhir Piala FA dan seri 1-1 di laman sendiri berdepan West Ham.

United sudah menukar defisit lapan mata berbanding Leicester sejak bola sepak kembali namun Rodgers berharap Red Devils akan merasai lebih tekanan.

“Kami gembira jika berupaya melakukannya tetapi jika anda adalah kelab seperti Manchester United, atau satu daripada antara kelab hebat, mereka perlu berada dalam Liga Juara-Juara untuk banyak sebab,” kata Rodgers. – AFP

See author's posts


Selamat jalani pembedahan

LEGENDA penjaga gol Sarawak yang juga bekas penjaga gawang kebangsaan, Jahar Nor, 69 selamat menjalani pembedahan di salah sebuah hospital swasta KhamiS 11 Jun lalu akibat permasalahan pundi kencing.

“Alhamdulillah…segalanya berjalan lancar. Dan saya kini berehat di rumah sebaik keluar dari hospital pada Jumaat lalu selesai sahaja proses pembedahan dijalankan,” ujar Jahar, semalam.

Sambil menyatakan proses pembedahan dirinya yang menggunakan kaedah laser, Jahar pada masa sama mengakui petunjuk awal dirinya dibelenggu masalah berkenaan sejak awal tahun ini.

Bagaimanapun katanya, kemuncak kesakitan dirasainya pada Hari Raya Adilfitri lalu sekali gus memaksa ahli keluarganya membawa ke hospital untuk menjalani pemeriksaan lanjut.

“Lantaran itu, pembedahan terpaksa dijalankan sebelum masalah berkenaan semakin teruk.

“Ketika ini saya dalam proses pemantauan dan akan melakukan rawatan susulan di hospital selepas ini,” jelas beliau lagi.

Jahar Nor mewakili skuad kebangsaan ketika Sukan SEAP pada 1973 bersama Allahyarham Mokhtar Dahari serta ramai lagi pemain handalan era 70-an.

Ketika ini beliau merupakan jurulatih penjaga gol skuad Sarawak United III (Piala Presiden 2020) selain sebelum ini pernah menjadi jurulatih penjaga gol pasukan Sarawak United IV (Piala Belia).

Oleh Faizal Bujang

See author's posts


Tragedi Beirut: Letupan mungkin akibat percikan api kimpalan

BEIRUT: Letupan yang berlaku di bandar ini dikatakan berpunca daripada percikan api hasil aktiviti mengimpal pintu gudang.

Menurut laporan AFP , berdasarkan laporan stesen televisyen Lubnan LBCI, siasatan awal mendapati letupan itu berlaku selepas tercetusnya api hasil aktiviti kimpalan.

“Seseorang dikatakan mengimpal lubang kecil pada pintu gudang untuk mengelakkan kejadian curi di situ,” kata laporan itu.

Letupan yang berlaku semalam itu berpunca daripada baja pertanian ammonium nitrat seberat 2,750 tan yang disimpan di gudang di pelabuhan berkenaan.

Bahan berkenaan dikatakan dirampas sejak beberapa tahun lalu dan disimpan di situ.

Dalam kejadian kira-kira 6 petang (waktu tempatan), letupan dipercayai berlaku di pelabuhan bukan saja mengakibatkan kemusnahan di kawasan berkenaan malah, impaknya menyebabkan kerosakan pada beberapa bangunan lain yang terletak beberapa kilometer dari lokasi letupan.

Letupan kedua menyebabkan bola api ke udara yang turut menggegarkan bandar, menyebabkan pecahan tingkap tersebar ke beberapa kilometer.

Malah, letupan berkenaan boleh dirasai sehingga ke Cyprus yang terletak kira-kira 200 kilometer dari lokasi kejadian.

Sehingga kini, lebih 100 kematian dilaporkan dan lebih 4,000 cedera.

Sementara itu, LBCI turut melaporkan bahawa berdasarkan rumusan kes undang-undang pada 2015 yang dikendalikan firma guaman Beirut, Baroudi & Associates, terdapat kapal kargo dikenali sebagai MV Rhosus berdepan masalah teknikal ketika berada di pelabuhan Beirut.

Ia dikatakan milik ahli perniagaan Rusia dan berlayar dari Georgia ke Mozambique dengan muatan ammonium nitrate pada September 2013.

Selepas diperiksa pihak berkuasa pelabuhan, kapal berkenaan tidak dibenarkan meneruskan perjalanan.

“Tidak lama selepas itu, kapal itu dibiarkan tersadai oleh pemiliknya selepas penyewa kehilangan minat terhadap barangan yang dibawa,” kata rumusan berkenaan.

Beberapa pemberi kredit tampil namun, usaha menghubungi pemilik dan penyewa untuk mendapatkan bayaran gagal.

Baroudi & Associates berkata, pihaknya membawa kes berkenaan ke mahkamah bagi menggesa pihak berkuasa membenarkan kru kapal pulang kerana ‘keadaan bahaya muatan kapal itu’.

“Berdasarkan risiko yang perlu ditanggung jika ammonium nitrate dibawa menggunakan kapal berkenaan, pihak berkuasa menempatkannya di gudang pelabuhan,” kata rumusan itu.

Laporan itu diterbitkan pada 2015 oleh The Arrest News, buletin dari rangkaian undang-undang maritim di Sepanyol yang digelar Ship Arrested.

Kedua-dua editor buletin dan firma undang-undang mengesahkan akaun itu berasal dari Baroudi & Associates.-AFP

See author's posts


Pekerja lombong berdepan kekurangan oksigen, gaji rendah

DEMI KELUARGA… Seorang pelombong bekerja menolak kereta sorong yang penuh dengan arang batu dari lombong Los Parras di Lobatera,Negeri Tachira, Venezuela. • Foto AFP

SAN CRISTOBAL: Henry Alviarez berkata, beliau memulakan perlombongan arang batu secara kecil-kecilan di Negeri Tachira, barat Venezuela kerana ‘keperluan’ kerana krisis ekonomi yang berterusan di negara itu yang semakin meruncing semasa wabak Covid-19.

Alviarez bertolak dari rumah pada awal pagi menaiki motosikal untuk perjalanan selama 45 minit ke lombong Los Parra di Lobatera, berhampiran sempadan dengan Colombia.

Pekan Andes mempunyai 50 lombong berskala kecil yang dikendalikan oleh 22 koperasi, setiap satu terdiri daripada lapan hingga 10 pekerja yang berpendapatan tidak melebihi AS$120 sebulan.

Dari Lobatera, arang batu yang dilombong dialihkan melalui laluan sulit merentasi sempadan ke Colombia atau negeri jiran, Merida untuk digunakan terutamanya untuk menjana elektrik.

Jelas Alviarez, kekurangan oksigen jauh di dalam lombong dan peralatan kecemasan yang sedikit, menyebabkan keadaan kerja yang tidak menentu dan meletihkan.

“Terdapat ramai tukang besi dan mekanik di sini, tetapi kami tidak boleh bekerja dalam profesion itu,” tambahnya sambil memetik krisis ekonomi yang belum pernah berlaku sebelum ini yang menjerumuskan Venezuela ke dalam kemelesetan lapan tahun dan hiperinflasi selama empat tahun.

Sementara itu, ketiga-tiga anak Alviarez meninggalkan negara Venezuela, masing-masing seorang ke Chile, Colombia dan Ecuador.

“Syukurlah mereka telah pergi,” katanya sambil menambah bahawa satu-satunya pilihan mereka di Lobatera ialah menyertainya di lombong.

Kira-kira 500 keluarga bergantung kepada lombong Lobatera yang terletak di kawasan pergunungan yang hanya boleh diakses melalui jalan darat.

Suhu di kawasan itu boleh melambung tinggi dengan lubang perlombongan selalunya satu-satunya tempat berlindung daripada matahari.

“Ia kerja yang agak berisiko kerana kami perlu menggunakan banyak kayu” untuk menahan terowong dan berdoa kepada Tuhan,” kata Jose Alberto Trejo, 38, yang pernah bekerja dalam pembinaan sebelum kemudiannya mencari pekerjaan di lombong Colombia kerana kekurangan peluang pekerjaan.

Secara purata, setiap pelombong di Los Parra boleh mengekstrak satu tan sehari, walaupun tiada data yang boleh dipercayai mengenai jumlah pengeluaran daripada 50 lombong di Lobatera.

“Harga arang batu adalah rendah dan telah jatuh selama bertahun-tahun yang menjadikannya lebih sukar untuk bekerja pada hari ini,” kata Pablo Jose Vivas, 61.

Pelombong membawa pengangkutan mereka kepada pengarah lombong yang menjualnya pada harga AS$50 satu tan dan keuntungan dibahagikan antara ahli koperasi.

Gabenor Tachira Freddy Bernal, penyokong setia Presiden Nicolas Maduro berharap dapat menggalakkan pelaburan asing di Lobatera daripada sekutu Venezuela, Russia, China atau India.

“Itu akan menjana banyak pekerjaan dan kesan ekonomi yang ketara,” katanya sambil menambah ia akan memastikan keluarga yang menyara hidup dalam perlombongan selama lebih 40 tahun tidak akan terlantar. -AFP

See author's posts


Nyelai Tang Amat

KUMBAI IYA MUNSUH…Antu Inung selalu nyerang orang ti besenyata tama kandang menua Rumah Bual di Pasai nyentuk ke taun 1970.

Tusun Ke-3

ANTU INUNG DI PASAI-SIBU

KETUNGKAH bansa Iban idup begulai sejalai enggau orang ke setengah mensia setengah antu baka sida Keling enggau Tutong ba Tampun Juak kelia, sida  pechaya sereta arap bendar ke antu. Ba penemu sida antu tu bisi manah deka nulung tang mayuh mega antu ti jai deka ngachau mensia. Ba jerita tuai Iban mayuh bendar bansa antu baka antu gerasi, antu raya, antu kuklir, antu kukkek, antu sebayan, antu kamba, antu kara, antu entelanjing, antu buyu, antu kelansat enggai ti bukai. Kenu ku jerita tuai Iban kelia, antu gerasi tu sebansa antu ti ganas ti udu ngasu semengat kitai mensia maya hari ujan nyala. Antu raya nya sebengkah antu ti besai bendar sereta rangka amat makai. Antu kuklir nya sebansa antu ti panjai kukut dikena iya munuh lalu ngulihka pelir orang ke lelaki. Antu kuklir suah berasal ari bansa jelu baka enturun, landak enggau tengiling. Jarang bendar kitai ninga antu kukkek tang iya sigi bisi nitihka jerita ti selalu nyadi ba mensia. Antu tu semina ngiga orang indu aja. Enti iya bisi buya nemu bau darah sida ke indu iya lalu ngiga orang ke empu darah nya. Orang ti kena tunang antu kukkek deka sakit sereta tusah diubat ngena chara moden. Antu sebayan ukai antu munuh tang iya selalu beduan sereta ngerau mensia. Orang ke alah semengat deka takut lalu ulih umbuk sida ngagai menua sida: reti nya sida deka lesi bebadi laya sulai. Antu kamba selalu nabanka anak mit ti benung tinduk kediri lalu ngelalaika orang nya. Antu kara diau sebelah puchuk kara lalu selalu ngachau mensia ti niki manyi. Kenu ku jerita tuai antu entelanjing nyadi ari jelu kijang ti mali diri baka indu dara bungas ti bajik bendar. Sida ke lelaki enti nitihka antu tu deka ditabanka iya ke dalam kampung. Datai din indu bajik nya nyadi antu lalu deka munuh orang nya. Antu buyu nya sebengkah antu ti selalu nunang bini orang. Sida suah ngasuh sida ke indu enda mujur beranak. Enti sida empu enda mati, anak ti diadaka sida nya selalu mati. Mayuh mega bansa antu ti bukai ti selalu ngachau mensia sebelah kampung. Jerita pasal bunsu remaung, bunsu baya enggau mayuh bansa bunsu jelu bukai ti bisi besangkut paut enggau kuasa antu mega selalu didinga kitai. Sida nya sebengkah antu ti mangah sereta udu ngachau mensia enti mensia salah penti. Antu bunsu jelu, ikan tauka burung nemu mali diri baka gamal mensia. Kekadang tubuh sida baka mensia tang mua iya baka jelu. Antu tu roh. Iya nadai isi enggau tulang. Nya kebuah iya enda ulih dipeda kitai mensia. Sema kitai meda iya, semina maya sida mali diri nyadi mensia. Mayuh mega bansa antu ti bukai ti enda kena sebut di atas nya. Kati kala nuan ninga cherita pasal Antu Inung?

JERITA LAWANG ANAK AJIE

Ku Lawang Anak Ajie, gamal iya baka batu, endang sigi batu, berat iya berat batu. Pemesai iya mesai lengan panjai sejengkal. Tubuh iya belubang-lubang baka sarang gamang sereta bebulu-bulu baka runut ijuk. Batu tu digela Pugu Guna ti ulih sereta diempu seiku tuai bansa Iban ba menua Sungai Pasai dulu kelia ti benama Merajaya. Ari Merajaya nyentukka ngagai anak telesak iya ulih ngena pengaruh bukai baka:

1.       Tanduk Chemaru / Badak (ulih Singkut anak Merajaya)

2.       Ingkat (ulih Latit anak Singkut)

3.       Tekura (ulih Sadanah anak Latit)

4.       Kayu Belimbing (ulih Sebau anak Anggai)

5.       Tanduk rusa (ulih Miggi anak Dempam)

6.       Batu pentik babi (ulih Ajie anak Miggi)

Ari Merajaya tusut sida ke bulih pengaruh (guna) baka ke atas nya baka tu: Merajaya bebini ngambi Nagi lalu beranakka Singkut. Singkut bebini ngambi Beranja lalu beranakka Latit. Bebini Latit ngambi ngambi Munah lalu beranakka Sedanah. Bebini Sedanah ngambi Bedut lalu beranakka Nara. Belaki Nara jadi enggau Anggai lalu beranakka Dempam, Usan enggau Sebau. Dempam bebini ngambi Nawi lalu beranakka Ujan, Miggi, Sambai enggau Kupa. Miggi  bebini ngambi Inchah lalu beranakka Ajie. Bebini Ajie ngambi Rani lalu beranakka Lawang. Bebini Lawang ngambi Gedik lalu beranakka Ujan (Berujan). Lawang anak Ajie tu mih pengibun Antu Inung (pengaruh) ti tebilang bendar ba Batang Pasai antara taun 1950 ngagai 2004. Lawang ninggalka dunya tu bulan Januari 2004.

ASAL PENATAI ANTU INONG

Nya mih gaya kelekai tusut aki ini Lawang Anak Ajie ti ngempu tauka nyadi tuan Antu Inung ke penudi bendar. Pengudah apai iya Ajie parai Lawang mih nyadi tuai bilik asal Merajaya tadi. Nya mih kebuah iya nyadi pengibun semua pengaruh (guna) ti bebali tau nyadi Antu Inung maya menua bisi charut tauka siga. Nyengkaum Pugu Guna ti baka gamal sarang gamang tadi, tujuh iti bansa pengaruh nya baka ti udah dipadahka ba genteran satu nya tadi. Semua pengaruh  tu tadi endang enda kala jauh ari pangan diri. Enda mega sida tu tau dipindahka ngagai bilik bukai kelimpah ari bilik asal Merajaya. Pia mega tujuh bengkah bansa pengaruh nya tadi enda tau diseraraka. Mayuh jerita tuai ke nyelai-nyelai pasal tujuh iti bansa pengaruh tu. Chara sida tu datai nambahka Pugu Guna nya pan enda sebaka. Sekeda penatai sida tu endang ngembuan penyelai sereta misteri kediri empu. Penatai sida ba bilik anak telesak uchu inchit wit Merajaya tu endang dipaduka nyadi pengaruh penchelap rumah. Tang taja pia sida tu enggai dibai mensia ngereja utai ti jai. Maya menua siga tauka bisi charut dilanggar munsuh tujuh iti bansa pengaruh tu tadi bebali nyadi antu penyaga rumah di serata menua Sungai Pasai. Seraban pengaruh tu digela pengibun iya Antu Inung. Tu mih nama sida tujuh iku tu. Sida tujuh iku tang nama sida seiti aja: iya nya Antu Inung. Nya mih nama iya. Nama kebuah iya dikumbai Antu Inung? Ku Anthony Richards dalam diksionari iya taun 1988, inung tu bansa kayu ti selalu tumbuh ba tembawai dalam jerita mitos Iban. Ba tembawai Tampun Juak bansa Iban  enggau sida Keling dulu kelia bisi kayu tu. Sebengkah ari penyelai kayu tu kenu ku jerita tuai iya nya iya semina sepun aja tang ulih mansutka mayuh macham buah ba seiti-seiti dan. Engka ari penyelai gamal sereta ulah pengaruh nya mih orang tuai kelia ngelar iya  Antu Inung. Kebuah pia laban penyelai pengaruh nya semak sebaka enggau penyelai kayu inung nya tadi.

BEBALI NYADI MENSIA

Anang takut bala pemacha. Anang mega rawan enti kita bisi meda orang tujuh iku bepekayan ngena sirat sereta bebaju burung. Sida iya mih nya. Tang iya jarang bendar ayan enti menua enda charut. Agi kelia menya maya menua empai tentu likun suah orang ti ngelingi Rumah Bual kelia kesal ati maya tepedaka sida tu. Selalu orang saru ngumbai sida tu munsuh. Kala mega orang saru nyangka sida tu penyamun. Sekali tekenyit bendar Berujan meda orang tujuh iku niki langkau umai iya. Iya deka rari tang udah suntuk bendar. Iya pan nyau ngemeranika diri taja ati iya agi takut nyau enda tepansutka jaku. Gamal orang nya endang baka pekayan komunis bebaju ijau apus. Gamal  mua sida semak sebaka enggau pangan diri.

“Kami niki ditu laban suntuk daun ruku, sirih enggau garam. Enti nuan bisi, nyali kami mimit mih,” pia ku orang nya.

Berujan pan beguai-guai ngulihka utai ti dipinta sida. Udah nyuaka semua utai nya, iya nikal baru ke dapur deka ngambi machis. Engka sida tu deka nginsap, pia ku ati iya. Lebuh iya malik baru ngagai sida tujuh iku nya tadi, alit bendar ati iya. Ni sida tu tadi, dih? Nadai orang agi ba ke benung langkau iya nya tadi. Kini ke tunga sida nya lesap? Meda utai baka nya berumban iya pansut ke tanju lalu ngangau.

“Ni kita tadi, unggal? Sapa kita nya tadi?” ku Berujan ngangau.

Semina munyi kensung mensia ke bisi didinga iya. Ukai sida nya tadi komunis tauka penyamun. Enti sida nya mensia enda patut nemu lesap kelip mata. Kada enda antu sida nya?   Kekimut mulut Berujan bejaku kediri sambil berundingka orang nya tadi. Nyerengat asai bulu pugu iya betatika utai nya tadi. Jejampat iya bekemas lalu mulaika diri ari umai. Lemai nya iya nusika apai iya Lawang pasal utai ke udah dipeda iya di langkau umai tadi. Linsum-linsum apai iya nyaut.

(Cherita tu ditusi Niang  Lawang Anak Ajie ba Rumah Gereman taun 2003)

Nitihka pansik teori Infraed (IR) Light for Ghost Hunting, Sains Fizik (Theoretical Physicist – Albert Einstein & Sains Spiritual, ujan nyala, endang tanda Antu Bunsu Petara tauka Antu amat-amat bisi datai; laban sida nya roh @ tauka disebut Eletromagnetic Energy – Negative Energy, semina ulih diau ba utai ti chelap, enda angat tauka mambam. Engergi Negatif @ Antu, roh jai enda ulih diau ba endur ti angat. Kelimpaha ari nya, sida tu mega rindu diau ba endur ti petang sereta sunyi.

(Betampung ba Tusun Ke-4  minggu nyin ila)

Sekeda ari artikel dalam gempung cherita Nyelai Tang Amat (NTA) tu udah kala dichelak nyadi bup ti benama  Batu Kudi Nyabak enggau Pengabang Ari Panggau Libau; lalu deka  befokus ba senentang pengidup pendiau bansa Dayak di Kalimantan enggau  Iban Sarawak tauka bansa Dayak ti bukai di Sarawak. Pechaya tauka enda, bepanggai ba pemacha empu.

Engka bala pemacha bisi utai ditanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115. Kelimpah ari nya, enti bala pemacha bisi tetemuka cherita tauka utai ti nyelai “misteri” di menua kita, pasal Antu tauka Bunsu Petara tauka pasal Tuhan God Almighty, tau mega call aku, puji Tuhan, enti “diizinka” aku deka datai ba endur kita nya.

Oleh HARRY USUP UMBAR

See author's posts


Kerajaan Sarawak lulus 1,064 jawatan ketua kaum

SIMANGGANG: Sejumlah 1,064 jawatan Ketua Kaum (KK) dilulus oleh kabinet Kerajaan Sarawak tahun ini, kata Timbalan Ketua Menteri, Datuk Amar Douglas Uggah Embas.

Menurut beliau, pelantikan jawatan baharu itu melibatkan Ketua Kaum terutama sekali Tuai Rumah yang memimpin kurang daripada 20 buah keluarga di rumah panjang masing-masing.

“Pejabat Residen di setiap bahagian mengemukakan laporan kepada kita terdapat Tuai Rumah yang masih belum mendapat sijil jawatan tersebut walaupun memimpin kurang daripada 20 keluarga.

“Walaupun tidak mempunyai sijil, Tuai Rumah berkenaan dilihat tetap hadir pada mesyuarat melibatkan jawatan tersebut selain turut hadir pada mesyuarat melibatkan Gabungan Parti Sarawak (GPS),” katanya.

Uggah berkata perkara berkenaan telah dikemuka dalam mesyuarat kabinet Kerajaan Sarawak dengan Ketua Menteri, Datuk Patinggi Abang Johari Tun Openg yang akhirnya melulus pelantikan jawatan itu demi kepentingan rakyat.

Selain itu beliau ketika berucap pada Majlis Pemimpin Bersama Rakyat di sini pada Isnin lepas juga dimaklumkan tentang isu kepimpinan Penghulu di kawasan penempatan kaum Cina dan Melayu.

“Saya telah dimaklumkan terdapat Penghulu yang terpaksa mentadbir antara 200 hingga 400 buah keluarga termasuk Ketua Kaum di penempatan kaum Cina dan Melayu sehingga ia menjadi satu beban buat mereka.

“Atas sebab itu kita memutuskan untuk menubuh satu jawatankuasa bagi mengkaji dan menimbang cadangan kepada kabinet Kerajaan Sarawak bagi menyelesaikan masalah tersebut,” kata beliau.

Uggah turut memberitahu Menteri Kebajikan, Kesejahteraan Komuniti, Wanita, Keluarga dan Pembangunan Kanak-Kanak, Dato’ Sri Fatimah Abdullah akan dilantik untuk mengetuai jawatankuasa berkenaan.

“Bagaimanapun Ketua Kaum dan Ketua Masyarakat yang sudah dilantik untuk memegang jawatan haruslah memainkan peranan masing-masing dengan lebih berkesan bagi memimpin rakyat di kawasan mereka.

Majlis Pemimpin Bersama Rakyat yang berlangsung di salah sebuah hotel di sini dirasmikan oleh Ketua Menteri, Datuk Patinggi Abang Johari Tun Openg.

Seramai 35 Ketua Kaum dan tujuh Ketua Masyarakat dari kawasan Bahagian Sri Aman menerima sijil watikah pelantikan masing-masing daripada Ketua Menteri pada majlis itu.

Hadir sama Menteri Pelancongan, Kesenian dan Kebudayaan, Datuk Abdul Karim Rahman Hamzah, Menteri Utiliti, Dato’ Sri Dr Stephen Rundi Utom dan Setiausaha Kerajaan Negeri, Datuk Amar Jaul Samion.

Menteri Muda Kesejahteraan Komuniti, Datuk Francis Harden Hollis, Menteri Muda Pembangunan dan Perindustrian, Datuk Malcom Mussen Lamoh, Menteri Muda Belia dan Sukan, Datuk Snowdan Lawan, Ahli Parlimen Batang Lupar, Dato Sri Rohani Karim, Ahli Dewan Undangan Negeri Bukit Begunan, Datuk Mong Dagang dan Residen Sri Aman, Indit Bangai juga hadir.

Oleh Valentine Ngumbang

See author's posts


K-KOMM pantau syarikat laksana Projek PoP 700 sekolah di Sabah

SESI SOAL JAWAB… Menteri Komunikasi dan Multimedia yang juga Ahli Parlimen Ketereh Tan Sri Annuar Musa menjawab soalan pada Mesyuarat Kedua Penggal Kelima Parlimen ke-14 bagi Dewan Rakyat di Bangunan Parlimen, semalam. • Foto BERNAMA

KUALA LUMPUR: Kementerian Komunikasi dan Multimedia (K-KOMM) sedang memantau syarikat yang diberi tender untuk memasang hab rangkaian gentian optik titik kehadiran atau Point of Presence (PoP) di 700 sekolah luar bandar di Sabah.

Menteri Komunikasi dan Multimedia, Tan Sri Annuar Musa berkata, pelaksanaan projek yang sepatutnya siap akhir tahun ini agak perlahan dan syarikat perlu meningkatkan prestasi pelaksanaan di bawah PoP Fasa 1 itu.

“Semua projek PoP di sekolah terlibat di Sabah ini akan diteruskan dan kementerian akan melancarkan PoP Fasa 2 sebelum penghujung tahun ini, Sabah dan Sarawak juga akan diberi keutamaan bagi projek ini,” katanya menjawab soalan tambahan Vivian Wong Shir Yee (PH-Sandakan) pada sesi soal jawab Persidangan Dewan Rakyat di sini, semalam.

Vivian mahu tahu perkembangan pelaksanaan projek PoP di sekolah luar Bandar Sabah yang diumum Mac lepas.

PoP ialah inisiatif pemasangan hab gentian optik yang merupakan alternatif dalam memastikan jaringan dan liputan infrastruktur jalur lebar dapat diperluaskan ke kawasan sekitar sekolah dan berpenduduk bagi membolehkan ketersediaan dan kebolehcapaian liputan rangkaian 4G berada pada tahap memberangsangkan selain daripada pembinaan menara telekomunikasi dan satelit.

Sementara itu menjawab soalan asal Datuk Wilson Ugak Anak Kumbong (GPS-Hulu Rajang), Annuar berkata, sebanyak 85 tapak menara telekomunikasi siap dibina di Sarawak manakala 741 lagi kini dalam pembinaan di bawah program Jalinan Digital Negara (JENDELA) Fasa 1.

Beliau berkata, bagi naik taraf stesen pemancar pula sejumlah 2,933 menara siap dinaik taraf manakala 247 lagi sedang dalam proses naik taraf di seluruh negeri Sarawak.

“Komitmen kerajaan Persekutuan untuk memastikan negeri Sarawak mendapat khidmat internet terbaik adalah jelas, sejumlah RM4.09 bilion di bawah JENDELA Fasa 1 diperuntukkan dan sedang dalam pelaksanaan,” katanya.

Annuar berkata bagi kawasan Hulu Rajang, sebanyak 59 menara telekomunikasi sedang dalam pembinaan, manakala bagi naik taraf menara pemancar pula 38 telah siap dan 12 lagi masih dalam pelaksanaan.

Beliau berkata, kesemua inisiatif masih dalam peringkat pelaksanaan dan dijangka siap secara berperingkat menjelang penghujung tahun 2023.

Sementara itu Annuar berkata, peratusan liputan 4G di kawasan berpenduduk di Sarawak meningkat kepada 84.24 peratus pada suku pertama 2022 berbanding 73.67 peratus sebelum pelaksanaan JENDELA. – Bernama

See author's posts


HARAPAN TIBA…

SEPANG: Vaksin Covid-19 yang ditunggu-tunggu untuk melindungi penduduk di Malaysia, selamat tiba apabila pesawat khas yang membawa kumpulan pertama vaksin Pfizer-BioNTech mendarat di Lapangan Terbang Antarabangsa Kuala Lumpur (KLIA), pagi semalam.

Pesawat MH604 dengan hiasan livery Jalur Gemilang sebagai simbolik bahawa vaksin tersebut adalah untuk rakyat Malaysia, membawa 312,390 dos vaksin Covid-19 itu mendarat pada 10.07 pagi.

Dikendalikan MAB Kargo Sdn Bhd (MASKargo) iaitu cabang kargo syarikat penerbangan nasional Malaysia Airlines Bhd, penerbangan Passenger-to-Cargo (P2C) itu menggunakan pesawat Airbus 330-300 bagi membawa vaksin Covid-19 tersebut.

Sebaik mendarat, proses pemindahan vaksin yang ditempatkan dalam peranti muatan unit (ULD) dari bahagian kargo pesawat ke trak milik sebuah syarikat logistik, DHL Express berlangsung di kawasan Advanced Cargo Centre (ACC), KLIA.

Antara yang hadir menyaksikan detik bersejarah ketibaan vaksin tersebut adalah Menteri Kesihatan Datuk Seri Dr. Adham Baba, Menteri Penyelaras Program Imunisasi Covid-19 Kebangsaan yang juga Menteri Sains, Teknologi dan Inovasi Khairy Jamaluddin dan Menteri Pengangkutan Datuk Seri Dr. Wee Ka Siong. – Bernama

See author's posts


Wanita cedera parah kemalangan

KUCHING: Seorang wanita cedera parah setelah terlibat dalam satu kemalangan yang melibatkan tiga kereta di Jalan Batu Kawa berhadapan Sekolah Jenis Kebangsaan (SJK) Chung Hua Stapokdi sini, semalam.

Jurucakap Pusat Gerakan Operasi (PGO) Bomba Negeri berkata, pihak menerima panggilan melalui MERS 999 sekitar 6.17 pagi berhubung kemalangan tersebut dan pasukan bomba dari Balai Bomba dan Penyelamat (BBP) Batu Lintang ke lokasi kejadian.

“Setiba di lokasi, Komander Operasi melaporkan terdapat kemalangan melibatkan tiga kereta iaitu Proton Satria, Perodua Kelisa dan Perodua Kancil.

“Kemalangan dipercayai berpunca dari kereta Proton Satria yang berpusing sebelum melibatkan Perodua Kancil dan Perodua Kelisa di laluan berkenaan.

“Kemalangan tersebut mengakibatkan salah seorang wanita yang menaiki Perodua Kancil mengalami cedera parah,” jelasnya.

Beliau berkata, pasukan bomba bertindak menstabilkan mangsa yang telah dikeluarkan orang awam sebelum ketibaan passukan bomba.

“Mangsa berada dalam keadaan trauma dan parah.

“Pasukan Unit Bantuan Perkhidmatan Kecemasan (EMRS) seterusnya menghantar tiga mangsa (pemandu dan penumpang Perodua Kancil dan pemandu Proton Satria) ke hospital menggunakan EMRS untuk tindakan lanjut.

“Sementera, tiga mangsa lain dibawa menggunakan ambulans Kementerian Kesihatan Malaysia (KKM) ke hospital untuk mendapat rawatan lanjut” katanya.

Oleh Alexandra Lorna

See author's posts


Pusat kuarantin Covid-19 berisiko rendah diaktifkan

KOTA TINGGI: Pusat Kuarantin dan Rawatan Covid-19 Berisiko Rendah di seluruh negara sudah sedia untuk diaktifkan semula sekiranya pandemik berkenaan terus mencatatkan peningkatan kes, kata Menteri Kesihatan Datuk Seri Dr. Adham Baba.

Beliau berkata, pada masa ini terdapat 36 pusat sedemikian di 118 hospital kerajaan serta Institut Latihan Kementerian Kesihatan Malaysia (ILKKM) selain pusat lain yang diwartakan Majlis Keselamatan Negara seperti Taman Ekspo Pertanian Malaysia Serdang (MAEPS) di Serdang, Selangor.

“Kita sentiasa bersedia (untuk mengaktifkan pusat kuarantin) dan renovate tempat seperti ILKKM.

“Kalau kes bertambah kita reactivate,” kata- nya, kepada pemberita selepas majlis perasmian penutup Sesi Townhall Pembudayaan Norma Baharu Dalam Komuniti Bagi Mencegah Penularan Covid-19 Bersama Pemimpin Komunikasi Untuk Perubahan Tingkah Laku (COMBI), di sini semalam.

Katanya, keseluruhan pusat kuarantin tersebut menyediakan 3,467 katil dan kementerian akan berbincang dengan institut latihan lain untuk dijadikan pusat kuarantin tambahan sekiranya keadaan memerlukan.

Sementara itu, Dr Adham berkata, kira-kira 20 juta individu direkodkan sudah mendaftar dan menggunakan aplikasi MySejahtera dengan satu bilion ‘check-in’ dicatatkan di seluruh negara.

“Ada dua faktor yang menjadikan kita pantas mengesan Covid-19, yang pertama ialah kebijaksanaan dan keberkesanan pasukan kita mengesan, dan keduanya, ke- sediaan 58 makmal kita dalam menjalankan ujian termasuk swasta,” kata- nya.- Bernama

See author's posts


PRN-12 TETAP DIADAKAN

KUCHING: Pilihan Raya Negeri (PRN) Sarawak ke-12 tetap akan diadakan memandangkan tempoh Dewan Undangan Negeri (DUN) sedia ada akan tamat dalam beberapa bulan lagi.

Ketua Menteri Datuk Patinggi Abang Johari Tun Openg berkata, DUN perlu dibubarkan dan pilihan raya diadakan seperti disyaratkan oleh undang-undang.

Pilihan raya hendaklah diadakan untuk memilih kerajaan yang akan mentadbir Sarawak seterusnya, katanya.

“(Namun) tarikh PRN-12 belum ditetapkan lagi, dan sayapun tak tahu tarikhnya.

“Kita tak kisah kalau kerajaan GPS boleh terus memerintah (setelah tamat tempoh DUN),” ujar beliau secara berseloloh ketika mengulas berkenaan cadangan pihak pembangkang supaya PRN-12 ditangguhkan ekoran penularan jangkitan Covid-19.

Beliau berkata demikian ketika pada Majlis Perasmian Konvensyen Tahunan Parti Bersatu Rakyat Sarawak (SUPP) di Dewan Sa’ati SUPP di sini, semalam.

Dalam pada itu, Abang Jo menasihatkan ‘orang luar’ agar tidak masuk campur dengan senario politik di Sarawak.

“Tetapi, saya ingin nasihatkan kepada ‘orang luar’ supaya tidak masuk campur dengan keadaan Sarawak kerana pilihan raya ini bukan urusan mereka,” katanya.

Tempoh Dewan Undangan Negeri (DUN) Sarawak sekarang akan berakhir pada Jun tahun depan.

Walaupun Ketua Menteri membubarkan DUN, tetapi DUN akan secara automatik terbubar apabila tempohnya tamat dan pengundian mesti diadakan dalam tempoh 60 hari.

Oleh NUR AIN OTSMAN & ASYRAF HALIM

See author's posts


Fasiliti, staf Hospital Sibu deka ditambahka

SIBU: Fasiliti enggau staf ba Hospital Sibu terus deka dikemanahka sereta ditambahka agi dikena meri penyenang enggau pengelantang ngagai mensia mayuh ke diau ba wilayah tengah Sarawak.

Ku Sapit Menteri Pelajar, Inovasyen enggau Pemansang Pengelandik I, Dr Annuar Rapaee, Komiti Ngatur Pengawa Hospital Sibu udah setuju deka mai pekara nya ngagai Opis Menteri Pengerai Malaysia (KKM) ngambika ngatur pengawa ke patut.

“Nya kebuah maya meri penerang kena Hari Lima ke udah, semua kami setuju deka mai pekara nya ngagai KKM ngambika diperatika.

“Beguna amat ngagai kami nambahka agi fasiliti enggau staf ba Hospital Sibu laban iya nyengkaum semua pengawa berubat ba wilayah tengah Sarawak,” ku iya madah lebuh dirandau pengarang berita.

Kena 11 Mac, pengari rayat Gabungan Parti Sarawak (GPS) udah diberi semua tuai opis Hospital Sibu penerang senentang gaya servis ba Hospital Sibu ti mega endur sida ke sakit ari zon tengah Sarawak berubat.

Sesyen penerang nya disereta Kaban Kunsil Nengeri (ADUN) Pelawan Micheal Tiang, ADUN Bukit Assek Joseph Chieng, Senator Robert Lau enggau Direktor Hospital Sibu Dr Nanthakumar Thirunavukkarasu.

Dr Annuar ke nyadi tuai komiti nya madahka, sida iya udah setuju deka ngumpul data bekaul enggau fasiliti enggau staf ba Hospital Sibu.

“Kami (komiti) deka bejuarika fasiliti nyengkaum penyampau staf enggau Opis Pengerai Nengeri sereta KKM,” ku iya.

Kelimpah ari nya ku iya, pengari rayat GPS ba Sibu mega udah setuju deka meri bantu  RM200,000 ngagai Hospital Sibu ninting taun ari Tabung Bantu Spesial.

“Aku meri terima kasih ngagai Michael Tiang (Sapit Menteri Pengerai Mensia Mayuh, Pengawa Berumah enggau Perintah Pelilih menua II), Joseph Chieng, Senator Robert Lau enggau Kaban Kunsil Nengeri (ADUN) Dudong Dato Sri Tiong King Sing.

“Pengawa tu siti ari enam fokus ke beguna amat ngagai Tim Baru Ungkup Sibu Baru (NT4NS),” ku Dr Annuar.

See author's posts


Bajet 2023: Fokus perkukuhkan sosioekonomi rakyat menerusi pembangunan

LIMBANG: Kerajaan Persekutuan diharap memberi keutamaan pada peruntukan melibatkan infrastruktur, perumahan dan sektor ekonomi yang memberi impak besar kepada sosioekonomi rakyat dalam pembentangan Bajet 2023 pada Jumaat ini.

Timbalan Menteri Infrastruktur dan Pembangunan Pelabuhan Sarawak, Ir. Aidel Lariwoo berkata, untuk memantapkan pembangunan di Sarawak, Kerajaan Persekutuan haruslah menstabilkan komposisi perbelanjaan negara dan bersedia berhadapan segala kemungkinan tertentu di pelbagai peringkat.

“Ini  kerana Kerajaan Perpaduan baharu sahaja terbentuk dan perjuangan bermula dalam ketidaktentuan ekonomi.

“Sudah tentulah kita berharap supaya setiap sektor berfungsi, baik aspek infastruktur, pembangunan, kementerian apa lagi ekonomi dapat diberi lebih tumpuan,” katanya.Ir. Aidel Lariwoo ketika ditemui pemberita ketika melawat tapak projek Jambatan Sungai Limbang baru-baru ini turut optimis mengenai Bajet 2023 yang akan dibentangkan oleh Perdana Menteri Datuk Seri Anwar Ibrahim yang bukan sahaja memenuhi keperluan setiap lapisan rakyat dengan tidak meminggirkan keperluan penduduk di Sarawak.

Selain itu katanya,  Perdana Menteri juga dijangka akan memperkenalkan beberapa strategi-strategi baharu untuk melakukan perubahan ke arah lebih baik dalam memacu ekonomi Malaysia ke tahap lebih baik.Ujarnya lagi, beberapa strategi baharu sudah tentu diperkenalkan Kerajaan Perpaduan untuk melakukan perubahan yang bakal meringankan bebanan rakyat di peringkat akar umbi.Sebelum ini, Perdana Menteri dilaporkan berkata, Bajet 2023 yang bakal dibentang semula tidak akan terikat dengan perkara yang dibentang oleh kerajaan terdahulu.Bagaimanapun, cadangan yang dibuat dalam belanjawan terdahulu tetap diambil kira dalam perangkaan Bajet 2023 yang baharu.

Hadir sama, Residen Limbang Yunus Tambi dan Pemangku Jurutera Jabatan Kerja Raya (JKR) Bahagian Limbang Mahathir Jokeni.Oleh ADENG EDRUS

See author's posts


Daftar kehadiran pengunjung di rumah panjang

BETONG: Ketua rumah panjang dan ketua kampung di luar bandar diminta untuk mendaftarkan semua orang luar yang datang untuk sebarang perkahwinan atau pengebumian di rumah panjang dan kampung masing-masing.

Timbalan Ketua Menteri, Datuk Amar Douglas Uggah Embas berkata, beliau bersetuju dengan cadangan yang dibuat oleh Ahli Dewan Undangan Negeri (ADUN) Layar, Gerald Rentap Jabu memandangkan pandemik Covid-19.

Beliau berkata demikian pada majlis pelancaran Bengkel Polis Komuniti bagi keselamatan dan pembangunan kampung di Bahagian Betong di sini, semalam.

“Kami selalu mempunyai ramai orang di kedua-dua acara tersebut kerana ada yang datang dari luar, yang lain dari rumah panjang atau kampung jiran.

“Jarak fizikal sukar dilaksanakan dan jika ada pengunjung yang dijangkiti menghidap penyakit, ia dapat merebak dengan cepat.

“Jadi kita harus proaktif kerana wabak itu masih ada bersama kita,” ujarnya.

Uggah yang juga Pengerusi Jawatankuasa Pengurusan Bencana Negeri Sarawak mengatakan, dengan mendaftarkan pengunjung dan nombor telefon bimbit mereka akan memudahkan pengesanan kenalan sekiranya diperlukan.

“Ini adalah sebahagian daripada prosedur operasi standard (SOP) yang diamalkan di bandar dan luar bandar.

“Ia terbukti sangat berguna apabila jabatan perubatan perlu berhubungan dengan semua orang yang menghubungi orang positif Covid-19,” katanya.

Beliau mengatakan bahawa, itu juga salah satu strategi untuk menghentikan penularan selanjutnya.

Uggah turut menasihati penduduk luar bandar untuk terus mematuhi semua SOP dan garis panduan untuk melindungi diri mereka sendiri.

“Ketua rumah panjang dan kampung harus mengarahkan Jawatankuasa Kemajuan dan Keselamatan Kampung (JKKK) masing-masing untuk memantau kepatuhannya.

“JKKK adalah barisan pertahanan terakhir di kawasan seperti itu.

“Oleh itu, bengkel ini sangat tepat pada masanya untuk mengajar mereka apa yang harus dilakukan bukan hanya dalam memerangi Covid-19 tetapi penyakit seperti Rabies, denggi dan penyakit yang lebih moden seperti berita palsu di media sosial.

“Semua mesti memberikan komitmen sepenuhnya,”jelasnya.

Uggah mengatakan kenyataan bahawa Perdana Menteri Tan Sri Muhyiddin Yassin mengumumkan lanjutan Perintah Kawalan Pergerakan Pemulihan (PKPP) di seluruh negara hingga akhir tahun ini menunjukkan bahawa kerajaan masih memandang serius terhadap wabak tersebut.

“Masih ada bersama kami. Kami belum memenangi perang, jadi kami mesti terus berjuang,”

Uggah turut memberitahu sebanyak 23 bengkel akan diadakan hingga pertengahan September untuk 660 JKKK dari pelbagai daerah dan subdaerah di bahagian ini yang melibatkan sekitar 3,300 peserta.

See author's posts


Nilai jualan sektor pembuatan meningkat

KUALA LUMPUR: Nilai jualan sektor pembuatan Malaysia meningkat 11.6 peratus pada bulan September 2021 kepada RM135.3 bilion berbanding bulan yang sama tahun 2020, menurut Jabatan Perangkaan Malaysia.

Nilai jualan meningkat sebanyak 6.9 peratus berbanding bulan sebelumnya, dipacu oleh subsektor produk petroleum, kimia, getah dan plastik (29.2 peratus) terutamanya dalam industri pembuatan kok dan produk petroleum bertapis.

‘’Pengembangan ini juga didorong oleh subsektor produk makanan, minuman dan tembakau (12.0 peratus) yang disokong oleh industri pembuatan produk makanan serta subsektor produk elektrik dan elektronik (10.8 peratus) terutamanya dalam industri pembuatan komputer, produk elektronik dan optikal,” kata ketua perangkawan Datuk Seri Dr Mohd Uzir Mahidin dalam satu kenyataan semalam.

Nilai jualan bagi industri berorientasikan eksport yang menyumbang sebanyak 74.0 peratus daripada jumlah nilai jualan merekodkan kenaikan 15.9 peratus (RM100.2 bilion) manakala industri berorientasikan domestik mencatatkan kenaikan 1.1 peratus pada September 2021 berbanding bulan yang sama tahun 2020.

Menurut Jabatan Perangkaan, pertumbuhan nilai jualan bagi industri berorientasikan eksport adalah selari dengan pertumbuhan dua digit yang dicatatkan bagi eksport perdagangan luar negeri serta faktor harga yang kekal memberangsangkan.

Bagi perbandingan bulan ke bulan, industri berorientasikan eksport dan domestik masing-masing merekodkan pertumbuhan positif 5.2 peratus dan 12.3 peratus.

Mohd Uzir menambah jumlah pekerja sektor pembuatan pada September 2021 adalah seramai 2.23 juta orang, meningkat 1.6 peratus berbanding 2.19 juta orang pada September 2020.

Peningkatan ini disumbangkan oleh produk elektrik dan elektronik (4.5 peratus), produk petroleum, kimia, getah dan plastik (1.3 peratus) dan produk kayu, perabot, keluaran kertas dan percetakan (1.5 peratus).

Laporan itu turut menyatakan jumlah gaji dan upah yang dibayar adalah berjumlah RM7.48 bilion, meningkat 3.6 peratus atau RM261.8 juta pada September 2021 berbanding bulan yang sama tahun sebelumnya.

“Pada suku tahun ketiga 2021, nilai jualan sektor pembuatan meningkat 6.4 peratus kepada RM381.8 bilion berbanding suku tahun yang sama tahun sebelumnya.

Peningkatan ini didorong oleh kenaikan dalam produk petroleum, kimia, getah dan plastik (34.2 peratus), produk makanan, minuman dan tembakau (8.8 peratus) dan produk peralatan elektrik dan elektronik (2.9 peratus).

Bilangan pekerja dan gaji dan upah masing-masing meningkat 1.6 peratus dan 2.3 peratus pada suku tahun ketiga 2021.

Bagi tempoh Januari hingga September 2021, nilai jualan sektor pembuatan bertambah 15.1 peratus kepada RM1.13 trilion berbanding tempoh yang sama tahun 2020.

Bilangan pekerja dan gaji dan upah masing-masing mencatatkan pertumbuhan sebanyak 1.6 peratus dan 2.5 peratus iaitu berjumlah 2.23 juta orang dan RM66.6 bilion.

Nilai jualan setiap pekerja bagi sembilan bulan pertama tahun 2021 turut meningkat 13.2 peratus kepada RM505,404. – Bernama

See author's posts


Pelitup muka bersulam hasil kreativiti Suraya

Ketika pandemik Covid-19 melanda, pelitup muka pakai buang menjadi barangan paling dicari sehingga harganya melonjak secara mendadak di pasaran. Malah stok yang terhad menyebabkan ramai orang tidak mendapat bekalan, manakala peniaga yang tidak bertanggungjawab pula menjualnya pada harga yang berlipat ganda daripada kos pengeluaran.

Pada satu ketika, Kerajaan Sarawak terpaksa mengimport sejuta pelitup muka dari China bagi diagih-agihkan kepada rakyat di negeri ini.

Keadaan ini memberi ilham kepada ramai insan kreatif untuk menawarkan pilihan pelitup muka yang boleh diguna semula selepas dicuci. Di mana-mana di seluruh dunia, muncul pelbagai fesyen pelitup muka sehingga ada yang mula memadankan pelitup muka dengan warna pakaian masing-masing.

Penangan pelitup muka berfesyen ini juga menarik minat ramai usahawan tempatan, khasnya mereka yang terlibat di dalam bidang jahitan dan fesyen untuk menawarkan produk mereka sendiri.

Tidak mahu ketinggalan untuk menampilkan kreativitinya, Suraya Yusof, 52, dari Kuching mula belajar cara menghasilkan pelitup muka dari YouTube.

“Saya melihat peluang untuk memasarkan pelitup muka buatan saya selepas mendengar ramai mengadu tentang harganya yang agak tinggi, selain ketiadaan stok di pasaran,” katanya.

Sebagai seorang tukang jahit mahir yang mempunyai perniagaan sendiri, bukanlah sukar untuk Suraya menguasai ilmu ini walaupun hanya melalui bimbingan secara atas talian.

Selepas beberapa percubaan, beliau mula memasarkan pelitup muka buatannya sendiri untuk versi kanak-kanak dan dewasa bagi memenuhi keperluan pelanggan tempatan.

Menyedari ramai yang mengeluh kerana tidak selesa apabila menggunakan pelitup muka, Suraya memilih kain kapas lembut untuk pelitup mula keluarannya. Malah untuk memastikan setiap pelitup muka ini berfungsi sebagai pelindung daripada virus, beliau membuat beberapa lapisan pada setiap pelitup muka sebagai jaminan keselamatan.

Malah untuk menambah seri pada setiap pelitup muka, Suraya menampilkan elemen sulaman, sesuai dengan kehendak pelanggan, terutama sulaman nama dengan benang keemasan.

Untuk pelitup muka kanak-kanak pula, beliau menyulam watak-watak kartun kegemaran kanak-kanak seperti imej Nervous Cartoon dan sebagainya.

Menurut Suraya, sambutan yang diterima di luar dugaan kerana beliau menerima tempahan bukan sahaja dari negeri ini tetapi juga dari Semenanjung Malaysia.

Meskipun sedar tentang saingan hebat dari pengeluar pelitup muka yang lain namun kata Suraya, penghasilan pelitup muka adalah produk sampingannya sahaja, justeru beliau tidak begitu kisah dengan persaingan tersebut.

Dari sudut lain, beliau melihat persaingan ini sebagai sesuatu yang baik kerana setiap pengeluar pastinya akan menghasilkan produk terbaik demi menarik minat pelanggan, manakala di pihak pelanggan pula, mereka mempunyai banyak pilihan bagi mendapatkan produk yang selesa, harga setimpal serta dapat melindungi diri daripada wabak.

Oleh Haini Darani

See author's posts


522 individu ingkar PKPP ditahan

KUALA LUMPUR: Seramai 522 individu ditahan atas kesalahan ingkar arahan Perintah Kawalan Pergerakan Pemulihan (PKPP) dengan 342 dikompaun, manakala 180 direman, kelmarin.

Menteri Kanan (Kluster Keselamatan) Datuk Seri Ismail Sabri Yaakob berkata, antara kesalahan dikesan ialah terlibat dengan aktiviti dalam pub atau kelab malam seramai 363 individu, diikuti 81 orang tidak mengamalkan penjarakan fizikal dan 36 individu tidak memakai pelitup muka.

“Selain itu, 17 individu didapati keluar rumah tanpa alasan munasabah di kawasan Perintah Kawalan Pergerakan Diperketatkan (PKPD).

“12 individu pula, gagal menyediakan peralatan atau rekod butiran diri, lima didapati menjalankan operasi premis tanpa kebenaran, tujuh tangkapan warga asing tanpa dokumen perjalanan diri dan seorang didapati keluar dari kawasan PKPD tanpa alasan kukuh,” katanya dalam kenyataan semalam.

Mengenai Operasi Benteng, Ismail Sabri memaklumkan seramai 180 pendatang asing, lima penyeludup dan seorang tekong ditangkap kelmarin, manakala lima kenderaan darat turut dirampas dalam operasi itu.

“Sebanyak 89 sekatan jalan raya dilaksanakan dalam operasi berkenaan, melibatkan Polis Diraja Malaysia (PDRM), Agensi Kawalan Sempadan Malaysia (AKSEM) dan Angkatan Tentera Malaysia (ATM).

“Kerajaan akan mengambil tindakan tegas terhadap mana-mana pihak yang cuba memasuki sempadan negara secara haram dan agensi-agensi penguatkuasa akan terus mengetatkan kawalan kawasan sempadan terutamanya di lorong-lorong tikus,” katanya.

Sementara itu, Ismail Sabri berkata seramai 31,227 individu telah pulang ke tanah air melalui pintu masuk sempadan antarabangsa sejak 24 Julai hingga kelmarin, dan kesemua mereka ditempatkan di 68 hotel serta lapan premis lain termasuk Institut Latihan Awam (ILA) serta institusi pengajian tinggi swasta.

Jelasnya, daripada jumlah itu, 8,673 individu sedang menjalani proses kuarantin wajib manakala 71 individu dihantar ke hospital untuk rawatan dan sehingga kini seramai 22,483 individu telah dibenarkan pulang.

— Bernama

See author's posts


Lapan individu berhimpun, lepak dikompaun

JOHOR BAHRU: Padah berhimpun dan melepak di tempat awam, seramai lapan individu dikompaun kerana melanggar prosedur operasi standard (SOP) Perintah Kawalan Pergerakan Bersyarat (PKPB), di tepi Pantai Lido, di sini tiga hari lepas.

Menerusi hantaran di laman Facebook rasmi Polis Daerah Johor Bahru Selatan, sekumpulan lelaki berkenaan ditemui sepasukan anggota polis yang ketika itu sedang melakukan pemantauan di sekitar kawasan berkenaan pada jam 6.30 petang.

Mereka didapati turut meletakkan kenderaan masing-masing di bahu jalan, di tepi pantai berkenaan.

“Hasil soal siasat awal mendapati kesemua mereka gagal memberi alasan yang munasabah semasa ditahan dan gagal mematuhi arahan PKPB.

“Mereka mengaku hanya bersiar-siar dan memberi alasan duduk lepak di tepi pantai tersebut mengambil angin,” kata kenyataan itu lagi.

Menurut kenyataan itu, kesemua individu berkenaan telah dibawa ke Ibu Pejabat Daerah Johor Bahru Selatan untuk dikompaun, kerana melakukan kesalahan di bawah Peraturan-Peraturan Pencegahan dan Pengawalan Penyakit Berjangkit (Langkah-Langkah di Dalam Kawasan Tempatan Jangkitan).

“Setelah selesai urusan kompaun, kesemua Orang Kena Kompaun (OKK) telah diarahkan pulang ke rumah masing-masing.

“Justeru itu, orang ramai dinasihatkan agar mematuhi SOP yang digariskan dalam PKPB,” kata pihak Polis Daerah Johor Bahru Selatan sambil menambah rondaan dan pemantauan juga akan dipertingkatkan iaitu di kawasan taman rekreasi dan lokasi tumpuan orang ramai bagi mengelakkan perhimpunan, sebagai usaha untuk memutuskan rantaian Covid-19. – BERNAMA

See author's posts


Bakal siap 5 Ogos tahun depan

KUCHING: Projek pembesaran Jalan Tan Sri Abang Ikhwan Zaini di Kampung Semerah Padi bakal siap sepenuhnya pada 5 Ogos tahun depan.

Majlis pecah tanah projek berkenaan disempurnakan oleh Ahli Dewan Undangan Negeri (ADUN) Sarawak bagi kawasan N7 Samariang, Datuk Sharifah Hasidah Sayeed Aman Ghazali.

“Projek menaik taraf jalan empat lorong ini menelan belanja RM5.2 juta dan ia akan bermula hari ini (Ogos),” katanya ketika ditemui media selepas majlis pecah tanah di sini, semalam.

Tambahnya, setelah siapnya projek itu nanti ia bakal mengubah landskap kawasan Kampung Semerah Padi yang mana pada ketika ini mengalami kesesakan lalu lintas yang teruk.

“Ini adalah satu perkembangan yang baik untuk penduduk kawasan sekitar oleh kerana projek ini hanya mengambil masa 12 bulan,” ujarnya.

Beliau turut menasihati orang awam yang menggunakan jalan ini supaya sentiasa bersabar kerana mereka bakal berdepan dengan keadaan lalu lintas.

“Sebelum ini, pengguna jalan raya di kawasan ini berdepan dengan kesesakan teruk setiap hari sepanjang 600 meter, kita merasakan sudah tiba masanya jalan raya di sini dinaik taraf,” katanya.

Jalan Tan Sri Abang Ikhwan Zaini akan dinaik taraf sepanjang 1.7 kilometer.

See author's posts


Congo ‘diserang’ Ebola

GENEVA: Selain Covid-19 dan campak, Congo berdepan dengan satu lagi krisis kesihatan iaitu penularan wabak Ebola, sekali gus menambah satu lagi masalah kesihatan yang sedang melanda negara berkenaan.

Pertubuhan Kesihatan Sedunia (WHO) mengesahkan mengenai perkara itu namun sehingga kini negara berkenaan masih belum mengisytiharkan secara rasmi bahawa wabak Ebola sudah tamat di timur negaranya di mana lebih 2,000 maut sejak Ogos 2018.

Ketua Pengarah WHO, Dr Tedros Adhanom Ghebreyesus, berkata kes baharu Ebola juga dikesan di mana pihak berkuasa kesihatan Congo sudah mengenal pasti enam kes di utara Mbandaka di wilayah Equateur.

“Dalam pada itu, Pemerintah Republik Demokratik Congo (DRC) semalam mengumumkan bahawa penularan baharu virus Ebola juga dikesan dekat bandar Mbandaka di wilayah Equateur. “Kes terbaharu ini dikesan di bahagian lain iaitu di barat DRC. WHO akan terus menyokong DRC dalam menangani wabak Ebola dan Covid-19,” katanya. – AFP

See author's posts


Itali sekali lagi umumkan ‘LOCKDOWN’

Milan: Itali sekali lagi menguatkuasakan sekatan pergerakan (lockdown) pada Isnin susulan penularan gelombang ketiga Covid-19 di negara itu.

Separuh daripada wilayah negara itu – termasuk dua wilayah paling padat penduduk iaitu Milan dan Rom – dikenakan sekatan terbaharu itu.

Ia memberi kesan kepada tiga perempat daripada penduduk negara berkenaan.

The Independent UK melaporkan penularan gelombang baharu virus itu menyebabkan hospital sukar untuk menempatkan pesakit.

Menerusi sekatan terbaharu itu, pusat asuhan kanak-kanak, sekolah dan universiti tidak dibenar beroperasi.

Kedai juga diarah ditutup, manakala restoran pula hanya menyediakan makanan untuk bawa pulang.

Pihak berkuasa mengkategorikan zon merah dengan peraturan paling ketat dan ia membabitkan Lombardy di utara, sehingga Puglia di selatan, termasuk wilayah tengah Lazio di sekeliling ibu kota Itali.

Lockdown ini akan berkuat kuasa sehingga 6 April.

Sukan di dalam bangunan masih dibenarkan tetapi pergerakan antara wilayah tidak dibenarkan, kecuali untuk kerja, perubatan dan keperluan tertentu.

Individu yang mahu merentas wilayah juga perlu mendapatkan permit untuk berbuat demikian.

Bahagian lain di negara itu dikategorikan sebagai zon jingga.

Selain itu hanya Pulau Sardinia dikategorikan sebagai zon putih.

Setakat ini, kes positif Covid-19 di Itali adalah 3.22 juta dengan 102,000 kematian.-AFP

See author's posts


Buaya ditangkap di Kampung Tabuan Melayu Hilir diserah kepada SFC

KUCHING: Seekor buaya betina berukuran 2.67 meter dengan anggaran berat 80 hingga 90 kilogram telah diserahkan kepada Sarawak Forestry Corporation (SFC).

Buaya itu ditangkap oleh anggota Jabatan Bomba dan Penyelamat di Kampung Tabuan Melayu Hilir baru-baru ini.

Ia diserahkan kepada pihak SFC wilayah Kuching untuk tindakan selanjutnya.

SFC melalui laman facebooknya mengingatkan orang ramai yang mempunyai maklumat mengenai pihak yang menangkap, memburu, berniaga atau memelihara hidupan liar yang dilindungi dan dilindungi sepenuhnya boleh menghubungi talian hotline SFC di 019-8859996 (Kuching), 019-8883561 (Sibu), 019-8332737 (Bintulu), atau 019- 8290994 (Miri).

Gambar FB SFC

See author's posts


Ricciardo pindah ke Ferrari?

FORMULA 1

MAX Verstappen semalam mencadangkan Carlos Sainz akan menggantikan Sebastian Vettel di Ferrari setelah mengatakan dia tidak fikir Daniel Ricciardo akan berpindah ke pasukan Formula Satu Itali itu musim depan.

Ricciardo dan pemandu dari Sepanyol, Sainz menjadi pilihan untuk berpindah ke ‘Scuderia’ berikutan pengumuman Vettel semalam bahawa dia akan berpindah pada akhir kempen 2020.

Ricciardo kelahiran Australia yang boleh berbahasa Itali berada dalam kontrak terakhir dua tahun yang menguntungkan dengan Renault.

Ditanya oleh bekas pelumba F1, David Coulthard, apakah tempat duduk itu akan menggunakan nama berbunyi Itali atau nama Sepanyol, merujuk kepada Ricciardo dan pemandu McLaren, Sainz, Verstappen berkata: “Saya rasa itu bukan nama Itali.”

“Mari kita lihat. Akhirnya ia hanya tekaan. Kita harus menunggu dan melihat,” tambahnya semasa soal jawab Instagram.

Ricciardo, 30, telah memenangi tujuh Grand Prix sepanjang karier F1nya, sementara Sainz yang berusia 25 tahun masih belum memenangi satu perlumbaan.

Verstappen juga menolak dirinya untuk pindah ke Ferrari, dengan mengatakan bahawa dia “pasti” tidak akan meninggalkan Red Bull pada akhir musim yang permulaannya ditangguhkan hingga bulan Julai kerana adanya Covid-19.

“Saya berada di Red Bull. Saya melihat beberapa soalan datang jika saya akan pergi ke Ferrari, tetapi saya tidak,” katanya.

Vettel mengatakan dalam pengumumannya bahawa tidak ada lagi “keinginan bersama” untuk bekerjasama dengan Ferrari, yang belum mengumumkan pengganti juara dunia empat kali itu.

Telah banyak dilaporkan bahawa setelah dikalahkan oleh rakan sepasukan berusia 22 tahun Charles Leclerc pada tahun 2019, Ferrari telah menawarkan Vettel kontrak lanjutan satu tahun dengan gaji yang dikurangkan dengan ketara.

Tahun lalu Vettel berulang-ulang kali dibayangi oleh Leclerc, bakat luar biasa yang berusia 10 tahun lebih muda dan memasuki musim keduanya bersama Ferrari.

Pemandu dari Monaco itu meraih tujuh petak pertama dalam musim pertamanya di Maranello, menang dua kali termasuk kemenangan emosi di Monza. – AFP

See author's posts


Aksi Kumpulan G ditangguh lagi

KONFEDERASI Bola Sepak Asia (AFC) mengesahkan jadual baki perlawanan Kumpulan G pusingan kedua Kelayakan Piala Dunia 2022/ Piala Asia 2023, yang turut melibatkan skuad kebangsaan ditunda ke Jun depan.

Setiausaha Agung AFC Datuk Windsor Paul John berkata, kelima-lima pasukan iaitu Malaysia, Indonesia, Thailand, Emiriyah Arab Bersatu (UAE) dan Vietnam, telahpun memberikan kata putus menerusi satu mesyuarat secara dalam talian bersama kesemua 40 pasukan bertanding, dalam pusingan kedua itu.

“Bagi Kumpulan G, kami (AFC) sudah mendapat persetujuan kesemua lima negara untuk menunda baki perlawanan pada bulan Mac kepada Jun, dan semua perlawanan akan dimainkan secara berpusat,” katanya semalam.

AFC sebelum ini memberikan sehingga 15 Februari lepas, untuk semua pasukan memuktamadkan pendirian berhubung jadual baki perlawanan Kumpulan G pusingan kedua Kelayakan Piala Dunia 2022/ Piala Asia 2023.

Pada masa sama, Windsor berkata AFC kini akan memulakan proses pemilihan venue dengan mengeluarkan surat pemakluman kepada kesemua pasukan, bagi memohon untuk menjadi tuan rumah pada Jun.

Namun menurut beliau, mana-mana pasukan yang berhasrat menjadi tuan rumah perlu memenuhi beberapa kriteria utama ditetapkan badan induk bola sepak Asia itu.

“Antaranya sempadan negara mesti dibuka kepada pasukan dan pegawai perlawanan, mesti mempunyai infrastruktur kesihatan yang baik, fasiliti kuarantin selain tidak dipaksa untuk menjalani proses kuarantin sekiranya memasuki negara,” jelasnya.

Pada masa sama Windsor berkata, surat pemakluman itu dijangka dikeluarkan minggu depan dan kesemua negara diberikan tempoh masa mencukupi dalam membuat keputusan, sebelum AFC menilai seterusnya menentukan negara yang benar-benar layak.

Mengikut jadual asal, Malaysia akan menentang UAE di Dubai pada 25 Mac sebelum melayan kunjungan Vietnam pada 30 Mac dan menamatkan pusingan itu berdepan Thailand pada Jun.

Selepas lima perlawanan, Malaysia hanya dipisahkan dua mata di belakang pendahulu Kumpulan G, Vietnam yang mengumpul 11 mata, sementara Thailand pada kedudukan ketiga (lapan mata), UAE keempat (enam mata) dan Indonesia di kedudukan tercorot tanpa sebarang mata.-Bernama

See author's posts


VAKSINASI MESTI SELESAI OGOS DEPAN

KUCHING: Empat parti komponen Gabungan Parti Sarawak (GPS) menghadap Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah melalui persidangan video dari Pejabat Ketua Menteri di Kuching semalam.

Parti tersebut ialah Parti Pesaka Bumiputera Bersatu (PBB), Parti Rakyat Sarawak (PRS), Parti Rakyat Bersatu Sarawak (SUPP) dan Parti Demokratik Progresif (PDP).

Dalam kenyataan bersama selepas persidangan secara video tersebut, Ketua Menteri Datuk Patinggi Abang Johari Tun Openg yang juga Pengerusi GPS telah membentang tiga faktor penting dalam memerangi wabak pandemik Covid-19 iaitu program vaksinasi di Sarawak mesti diselesaikan pada Ogos depan dalam sasaran mencapai imuniti berkelompok.

“Faktor kedua dan ketiga ialah memastikan kerajaan yang kukuh dan stabil untuk pelaksanaan program Covid-19 berjalan dengan lancar dan pelaksanaan pelan pemulihan program ekonomi pasca Covid-19,” menurut kenyataan itu.

Selain itu, kenyataan itu juga ditandatangani oleh Presiden Parti Rakyat Sarawak (PRS), Tan Sri Datuk Amar Dr. James Jemut Masing, Pengerusi Parti Rakyat Bersatu (SUPP) Dato Sri Dr. Sim Kui Hian, Pengerusi Parti Demokratik Progresif (PDP), Dato Sri Tiong King Sing.

Oleh JEAKQLEYN YACHO

See author's posts


Perancis beri amaran gelombang baharu COVID-19

PARIS, 30 Nov (Bernama) — Perdana Menteri Perancis Elisabeth Borne pada Selasa memberi amaran mengenai kemunculan semula wabak COVID-19 di Perancis, sambil memaklumkan “lebih 40,000 kes baharu” dikesan di negara itu setiap hari.

Bercakap ketika Perhimpunan Kebangsaan Perancis, Borne menyuarakan kebimbangan mengenai kadar vaksinasi dos penggalak yang rendah dalam kalangan mereka yang dianggap berisiko tinggi, serta memberi amaran bahawa COVID-19 “masih boleh membunuh”, lapor Xinhua.

Hanya 10 peratus daripada golongan berisiko tinggi telah mendapatkan suntikan penggalak, katanya.

“Wabak COVID-19 telah kembali,” dengan kadar kemasukan ke hospital meningkat hampir 10 peratus dalam tempoh satu minggu, kemasukan ke unit kritikal mencatatkan peningkatan 22 peratus dan 400 kematian direkodkan akibat COVID-19 minggu lalu.

Perdana menteri wanita pertama Perancis itu juga memberi amaran bahawa sistem hospital negara itu akan menghadapi “tekanan tambahan” susulan kemunculan semula COVID-19 di tengah-tengah penularan wabak selesema dan wabak bronkiolitis yang disifatkan terburuk melanda negara itu dalam tempoh 10 tahun.

Borne menyeru agar langkah pencegahan tertentu diperkenalkan semula termasuk pemakaian pelitup muka di kawasan sesak.

— BERNAMA

See author's posts


BKSS ringan beban penjaja

CHERYL LAW

KUCHING: Ramai peniaga gerai yang beroperasi pada bulan Ramadan terpaksa
akur dengan arahan Perintah Kawalan Pergerakan (PKP) yang membenarkan para
peniaga beroperasi pada waktu yang terhad.

Menurut salah seorang penjual satay, Kamarol, perniagaan sekarang agak
merosot sebab masa terhad dan pergerakan orang ramai yang tersekat.

“Pelanggan juga tidak berapa banyak sebab penghantaran pun terhad dalam
kawasan 10 kilometer sahaja. Oleh itu, kita pun terpaksa hadkan tempahan,”
katanya.

Jelasnya, kalau ikut daripada segi pendapatan, memang agak merosot daripada
hari biasa tetapi  terpaksa akur sebab
PKP.

“Memang kita ada minta bantuan yang kerajaan bagi sebab kita ada lesen
tetapi proses untuk mendapatkan wang itu mengambil masa dan kalau tunggu duit
itu memang lambat.

“Kita terpaksa juga beroperasi sebab sewa gerai berjalan seperti biasa.
Sama juga untuk pemilik kedai makan, sewa memang kena bayar melainkan menyewa
bangunan kerajaan seperti Perbadanan Pembangunan Ekonomi Negeri Sarawak (SEDC)
kerana tidak perlu bayar sewanya,” katanya.

Kamarol menambah, kebaikan skim Bantuan Khas Sarawakku Sayang (BKSS) yang
kerajaan negeri sediakan memang ada membantu sedikit untuk peniaga kecil
membuat modal pusingan tetapi untuk menjalankan perniagaan seperti biasa itu
agak terbatas.

Seorang lagi peniaga gerai Kak Siti Nasi Kerabu, Ishak Zainal Abidin, 42,
bersama isterinya, Nuraini Saeli, 39, masih menjalankan perniagaan sepanjang
tempoh PKP.

Beliau menjalankan perniagaan selepas diberi kebenaran oleh kerajaan untuk
berbuat demikian dan mereka bersyukur kerana masih dapat berniaga dengan
sokongan daripada pelanggan yang menempah makanan dalam talian dan dibungkus.

Ishak berkata, pelanggan lebih banyak membuat tempahan dalam talian melalui
media sosial seperti Facebook dan Whatsapp. “Ini kerana kami ada media
sosial facebook jadi orang akan menempah dalam talian kerana mendapatinya lebih
senang.”

“Perniagaan seperti biasa tetapi pelanggan berkurangan mungkin disebabkan
PKP,” tegas beliau.

Ishak menambah, dia bersyukur dengan bantuan khas yang diberi kerajaan
kepada peniaga kecil yang menghadapi cabaran untuk terus berniaga sepanjang
tempoh PKP itu.

“Bantuan ini dapat meringankan beban kerana perniagaan sekarang tidak
mengntungkan,” katanya.

See author's posts


500 sukarelawan  bergabung hasilkan PPE

CHERYL LAW

KUCHING: Lebih 500 sukarelawan di seluruh Sarawak telah bergabung tenaga
menghasilkan Peralatan Perlindungan Peribadi (PPE) bagi kegunaan petugas
kesihatan barisan hadapan dalam mengawal penularan wabak Covid-19.

Di samping itu, para sukarelawan turut melaksanakan tanggungjawab dengan
mengagihkan makanan kepada keluarga yang memerlukan dalam usaha memastikan
kebajikan golongan  yang tidak bernasib
baik.

Dianggarkan lebih 15,000 PPE telah digunakan dan dilupuskan setiap hari di
Hospital Umum Sarawak dan pusat rawatan COVID-19 yang lain.

Ini merangkumi pelindung muka, penutup hidung dan muka N95, sarung tangan,
penutup kepala, sarung kasut dan pakaian penutup yang keseluruhannya  memerlukan penambahan semula.

Justeru, bagi memenuhi kekurangan PPE, para sukarelawan #JagaSamaDirik
menghasilkan PPE daripada mesin pencetak 3D, sarung kepala, sarung kasut dan
pakaian penutup keseluruhan kepada petugas barisan hadapan khususnya petugas
kesihatan yang berhadapan dengan pesakit Covid-19.

Jurucakap sukarelawan, Hazwan Razak berkata, pihaknya berterusan menghasilkan
PPE yang boleh diguna pakai dan membangunkan peralatan perubatan kecemasan.

Katanya, kesemua PPE diagihkan kepada semua pusat rawatan Covid-19 yang
mengemukakan permintaan seperti hospital, pusat saringan serta klinik kerajaan.

“Sehingga kini, lebih daripada 30,000 PPE telah dihasilkan dan diagihkan yang
mana pembuatan masih lagi berjalan bagi memastikan petugas kesihatan barisan
hadapan disokong sepenuhnya dalam merawat pesakit COVID-19,” jelasnya.

Hazwan menambah, “#JagaSamaDirik adalah gerakan akar umbi tanpa
berkepentingan peribadi bertujuan membantu petugas barisan hadapan dan
masyarakat setempat, terdiri daripada golongan pengamal teknologi dan pencipta
di seluruh Sarawak.

Ujarnya lagi, ia telah berkembang merangkumi pelbagai organisasi,
perusahaan perniagaan, universiti dan individu, dengan matlamat sama iaitu
mewujudkan kesan yang positif.

“Kami mengalu-alukan usaha daripada pelbagai lapisan masyarakat terutamanya
beraspirasi untuk berkhidmat dan kepintaran dalam menggunakan teknologi bagi menambah
baik penyelarasan serta memberikan impak yang lebih besar dalam mendukung
petugas barisan hadapan kita dan rakan-rakan kita di Sarawak,” tegas beliau.

Untuk itu, kata Hazwan, para sukarelawan telah memulakan kutipan derma
makanan dan mengagihkan kepada keluarga yang memerlukan yang bertujuan
membentuk masyarakat yang prihatin di Sarawak.

“Kami #JagaSamaDirik menggalakkan orang ramai untuk menyumbang makanan
kering seperti beras, minyak masak, biskut, mi segera, susu bayi atau
kanak-kanak, makanan dalam tin, kain lampin, garam mahupun gula.

“Sumbangan makanan ini akan dibungkuskan sebagai Pakej Penyayang dan
diagihkan oleh para sukarelawan kepada keluarga yang memerlukan,” tambahnya.

Katanya, #JagaSamaDirik beroperasi sementara di SMA Creative Heritage
Innovation Centre (CHIC) di Kuching dan juga beberapa lokasi khas di Sibu,
Bintulu dan Miri.

“Orang ramai digalakkan untuk menghantar sumbangan mereka dalam bentuk
makanan atau PPE ke lokasi yang berdekatan bermula Jam 9.00 pagi hingga 3.00
petang pada setiap hari.

“Selain itu, bagi yang ingin menjadi sukarelawan boleh menyumbang tenaga
dengan membungkus makanan, sumbangan dana (melalui Persatuan Bekas Pelajar St.
Mary) untuk membeli makanan dan alatan PPE, atau apa jua cara yang boleh
membantu masyarakat.

“Sebagai alternatif, orang ramai turut digalakkan menyumbang PPE seperti
pelindung muka daripada mesin pencetak, penutup hidung dan mulut atau helaian
lutsinar saiz A4 kepada gerakan #JagaSamaDirik,” ujar beliau.

Segala permohonan untuk kutipan derma makanan dan bahan pembuatan asas
untuk menghasilkan set PPE boleh dibuat melalui aplikasi sesawang
#JagaSamaDirik, www.jagasamadirik.org.

See author's posts


Cabaran bidang agromakanan di Sarawak

Populasi dunia dijangka mencecah 9.1 bilion menjelang tahun 2050 dan ini bermakna jumlah pengeluaran makanan perlu meningkat daripada skala yang ada sekarang bagi memenuhi keperluan manusia sejagat.

Di negara manapun, usaha untuk meningkatkan pengeluaran makanan untuk rakyat perlu pergiatkan, terutama di dalam bidang agromakanan.

Sarawak tidak terkecuali kerana Kementerian Pemodenan Pertanian Sarawak (MOMA)  mempunyai sasaran besar untuk tidak terlalu bergantung kepada bekalan makanan import, pada masa yang sama meningkatkan eksport.

Sektor pertanian dilihat dapat memainkan peranan besar untuk  menyumbang kepada ekonomi, menjana pendapatan daripada eksport, menjana pendapatan kepada peladang, penternak dan nelayan, sebagai sumber keselamatan makanan negeri serta  mewujudkan peluang-peluang pekerjaan untuk anak-anak muda.

Malah sebelum ini MOMA menetapkan sasaran meningkatkan pendapatan petani sehingga RM4,000 sebulan.  Seharusnya sasaran ini sudah dicapai pada tahun 2020 ini namun masih ada kelompongan yang belum terisi sehingga kini.

Bidang agromakanan di negeri ini masih berhadapan dengan  banyak kekangan terutamanya mentaliti warga tani, warga ternak dan warga nelayan yang masih mempertahankan amalan konvensional dengan mengamalkan pertanian sara diri, tanaman yang lambat membawa pulangan serta menyumbang kepada pendapatan isi rumah yang kecil.

Bidang pengeluaran makanan juga kurang mendapat penyertaan pihak swasta, kedudukan geografi negeri yang mencabar sehingga sesetengah kawasan yang sesuai untuk pertanian amat sukar untuk didatangi serta masalah logistik pemasaran.

Sebagai contoh, Bario terkenal dengan produk beras Adan dan nanas Bario berkualiti tinggi yang mempunyai potensi besar untuk menerobos pasaran domestik dan antarabangsa.  Malangnya, lokasi Bario menjadikan pemasaran kedua-dua produk ini masih terhad sehingga kini.

Seperti bidang lain, warga agro di negeri ini juga masih lambat menerima teknologi moden bagi merangsang pengeluaran dan kalau adapun, kosnya tidak mampu ditanggung oleh mereka atau tidak ekonomik jika dilaksanakan di ladang-ladang kecil.

Bagaimanapun, satu aspek yang paling tidak disenangi oleh warga tani, warga ternak dan warna nelayan adalah saingan daripada produk import yang dipasarkan jauh lebih murah daripada keluaran tempatan serta tidak bermusim.

Sebahagian besar pengguna pula mempunyai mentaliti sukakan produk yang sama tetapi lebih murah dan menganggap produk tempatan sebagai ‘produk mahal dan elit’.

Justeru bidang agromakanan di negeri ini perlukan strategi khusus untuk menangani kekangan-kekangan ini.  Sehingga kini MOMA telah melaksanakan banyak pendekatan seperti menggalakkan petani terlibat di dalam pertanian komersial atau bidang pertanian yang boleh menjana pulangan lumayan.

Galakan dan sokongan juga diberikan kepada usahawan tani dan usahawan ternak, selain menggalakkan kaum wanita atau ahli keluarga mereka terlibat di dalam industri kotej bagi menambah pendapatan isi rumah.

Teras lain yang diberi perhatian adalah menggalakkan pertanian berasaskan permintaan pasaran, pertanian berteknologi tinggi, misalnya pertanian fertigasi serta menghasilkan lebih banyak produk dengan nilai tambah bagi pasaran luar negara.

Ini dilakukan dengan beberapa pendekatan seperti pelaksanaan pertanian bersepadu, alaman ladang kontrak, konsep pertanian berkelompok, pengunaan teknologi serta memberi sebanyak mungkin latihan pertanian kepada para petani.

Oleh Haini Darani

See author's posts


Letak jawatan kerana pekasam ikan sultan

BERMULA sebagai minat dan pujian rakan-rakan dalam menghasilkan pekasam ikan sultan, seorang wanita Dayak sanggup meletak jawatan di sebuah syarikat pekerjaan demi menjadi usahawan sepenuh masa.

Baru berjinak-jinak dengan dunia perniagaan sejak tahun lepas, Pamela Malaysia Achoh, 51 yang merupakan pengasas produk ‘Pekasam Mummy Pam’ berkata pekasam ikan sultan yang beliau hasilkan diminati oleh pelbagai bangsa di negeri ini.

“Bisnes ikan pekasam ini bermula sewaktu saya masih bekerja kerana pada waktu itu saya sering membawa bekal ke pejabat meskipun tempat kerja ada menyediakan makanan. Apabila berkongsi makanan dengan rakan sekerja,kebanyakan mereka memberi komen yang positif dan menyarankan kepada saya untuk menjualnya.

“Bermula dari situ, saya mulai menjualnya dalam skala yang kecil sehingga pada suatu saat saya bertekad untuk meletak jawatan dan lebih fokus untuk memajukan bisnes ini setelah ia mendapat sambutan yang menggalakkan,” katanya.

Menjelas lanjut, Pamela memberitahu beliau sentiasa menjaga kualiti pekasam yang dihasilkan dengan mengehadkan kuantiti pekasam yang dibuat.

Jelasnya, beliau menghasilkan 25 kilogram (kg) hingga 30 kg sahaja pada suatu masa agar rasa dan kualiti pekasam yang dihasilkan tidak terjejas.

“Saya hanya akan mengambil tempahan yang baharu setelah semua pekasam yang sebelum itu terjual bagi memastikan kualitinya tidak terjejas dan saya bersyukur kerana setakat ini ramai yang berminat untuk membeli pekasam saya terutamanya bangsa Iban, Melayu dan Bidayuh.

“Setakat ini, pekasam ikan ini selalu ditempah untuk pelbagai majlis atau acara misalnya majlis perkahwinan dan pernah sampai ke Sabah. Jumlah pekasam yang ditempah pada waktu itu ialah sebanyak 10 kg,” katanya.

Beliau berkata demikian ketika ditemui pemberita semasa Majlis Perasmian Persidangan Kebangsaan Wanita Dayak-Wanita Dayak Membuat Perubahan di Pusat Konvensyen Borneo Kuching (BCCK), di sini, baru-baru ini.

Dalam pada itu, beliauPamela yang berasal dari Simunjan turut menzahirkan harapan untuk membuka kedai sendiri suatu hari nanti memberitahu beliau berjaya menjual lebih 30 bekas pekasam ikan sepanjang program tersebut berlangsung.

Tambahnya, beliau juga berpeluang menarik perhatian pengunjung untuk melihat dan ‘merisik’ tikar anyaman beliau yang turut sama dipromosikan sempena program tersebut.

Oleh RYNNA SHA’ERRA

See author's posts


Penduduk Belawai disaring mulai hari ini

HENRY B SIYU

MUKAH: Penduduk Belawai akan disaring mulai hari Rabu berikutan satu kes covid-19 yang direkod di kawasan berkenaan baru-baru ini.

Ia didedah Residen Bahagian Mukah Hamdiah Bakir kepada media ketika diajukan soalan mengenai kes positif yang dikesan di Tanjung Manis berkenaan.

“Oh ya status Bahagian Mukah menjadi Zon Kuning berikutan satu kes positif di Daerah Tanjung Manis semalam oleh Jawatankuasa Pengurusan Bencana Negeri Sarawak (JPB Sarawak). Berikutan itu penduduk di kawasan Belawai akan disaringkan hari ini (27 Mei),” ujarnya.

Beliau berkata demikian ketika menyampaikan juadah Hari Raya Aidilfitri 2020 kepada petugas-petugas di Jabatan Bomba dan Penyelamat Bahagian Mukah(JBPM Mukah) pada hari Selasa (26 Mei).

“Saringan itu kelak akan diadakan di suatu tempat yang disediakan oleh pihak Kementerian Kesihatan (KKM) dan orang ramai akan menjalankan saringan di sana. Dan bukan pergi rumah ke rumah. Ia akan bermula daripada esok(27 Mei) ,” tambahnya lagi.

Apabila ditanya mengenai keberadaan pelajar yang dikuarantin di Kem Belia Mukah dekat sini, Hamdiah menyatakan setakat ini ia telah melibatkan 26 pelajar.

“Mereka dikuarantin di sana selama 14 hari, dan kalau tak silap saya, pada hari ini cuma tinggal tiga orang sahaja lagi kerana selepas dua minggu itu, mereka dibenarkan untuk ke tempat masing-masing,” kata Hamdiah.

Dia juga menyatakan setakat ini ada sejumlah 286 pelajar asal Mukah yang datang dari Semenanjung Malaysia, Sabah dan bahagian lain di negeri ini dan mereka telah dikuarantin di beberapa pusat kuarantin di negeri ini termasuk Sibu sebelum melanjutkan kuarantin di rumah masing-masing.

“Justeru itu, nasihat saya kepada pelajar-pelajar ini supaya sentiasa patuh pada arahan yang ditetapkan oleh pihak berkuasa kepada mereka. Seperti jangan keluar semasa tempoh tersebut. Mereka diminta untuk terus berada di rumah. Sekiranya berada di tempat awam, mereka akan diambil tindakan oleh pihak berkuasa,” tambahnya lagi.

Beliau yang juga merupakan Pengerusi Jawatankuasa Pengurusan Bencana Bahagian Mukah(JPBB Mukah), menasihati orang ramai untuk sentiasa mematuhi perkara-perkara yang termaktub dalam Perintah Kawalan Pergerakan(PKP) dan PKPB .

“Dan oleh kerana kita kini masih dalam musim Hari Raya Aidilfitri, pastikan apa yang termaktub dalam PKPB itu harus dipatuhi dari masa ke semasa. Dan begitu juga pada Gawai Dayak akan datang,” katanya.

Pada program lawatan yang dikenali sebagai ‘Jalan Briefly dan Hantar Juadah Raya’ kepada petugas ‘frontliners’ pada hari tersebut, beliau kelihatan ditemani oleh Pegawai Daerah Mukah, Shafrie Saili dan beberapa pegawai daripada Pejabat Residen Mukah.

Kedatangan mereka di JBPM Mukah di sambut oleh Ketua Balai BBP Mukah, Azman Hanapis, dan anggota-anggota bomba yang bertugas pada hari itu.

Selain Bomba Mukah, rombongan tersebut juga ke IPD Mukah, RELA, APM dan Pejabat Kesihatan Daerah Mukah.

See author's posts


KPPK komited sokong industri minyak sawit

LIONG CHAI LING

MIRI: Kementerian Perusahaan Perladangan dan Komoditi (KPPK) komited dan akan terus memberikan sokongan kepada pemegang taruh industri minyak sawit di Sarawak untuk kemajuan industri minyak sawit negara.

Pengerusi Majlis Pensijilan Minyak Sawit Malaysia (MPOCC), Muhtar Suhaili berkata, KPPK amat menghargai usaha yang telah dilakukan oleh pemegang taruh industri minyak sawit yang berada di Sarawak terutamanya dalam usaha mereka bagi mendapatkan dan menyokong pensijilan MSPO di peringkat negeri, kebangsaan dan antarabangsa.

Katanya, pihak kementerian juga amat menghargai keteguhan pemegang taruh industri minyak sawit Sarawak dalam mengharungi cabaran bagi mendapatkan dan menyokong penuh pensijilan MSPO.

“KPPK amat mengalu-alukan cadangan untuk memperkasakan penggunaan minyak sawit MSPO sama ada di peringkat negeri, kebangsaan atau antarabangsa.

“Pihak kementerian juga mengalu-alukan kerjasama di antara pemegang taruh industri minyak sawit Sarawak bagi mencipta pasaran baru di peringkat negeri, kebangsaan dan antarabangsa khas untuk produk sawit tempatan yang telah disijilkan MSPO,” katanya.

Beliau berkata demikian pada Majlis Dialog dan Makan Malam MPOCC bersama pemegang taruh (stakeholders) industri sawit Sarawak di sebuah hotel terkemuka di sini, semalam.

Muktar berkata, KPPK melalui Majlis Pensijilan Minyak Sawit Malaysia (MPOCC) komited untuk meningkatkan taraf pensijilan MSPO di peringkat antarabangsa bagi memastikan produk tempatan yang telah mendapatkan pensijilan MSPO dapat dipasarkan dan diterima baik di pasaran antarabangsa.

“KPPK melalui MPOCC berusaha untuk memberikan khidmat nasihat teknikal mengenai pensijilan MSPO, memberikan informasi status akreditasi badan-badan pensijilan yang bertauliah, mengendalikan aduan mengenai isu-isu pensijilan MSPO serta membangunkan dan mengoperasikan skim pensijilan MSPO bagi kebaikan industri minyak sawit Malaysia dan industri minyak sawit antarabangsa,” katanya.

Selain itu, beliau berkata, MPOCC juga akan memastikan pematuhan terhadap standard yang telah ditetapkan di dalam skim pensijilan MSPO.

“Pelaksanaan skim pensijilan MSPO di peringkat ladang, kilang kelapa sawit serta rantaian bekalan industri minyak sawit harus dipatuhi dengan tahap pelaksanaan yang tinggi,” katanya.

See author's posts


Lima masjid, surau tingkatkan sosioekonomi menerusi pertanian pintar

KUCHING: Anggaran pendapatan diperoleh sebuah masjid ialah RM5,625 sebulan melalui pertanian pintar, kata Timbalan Ketua Saintis dan Timbalan Penasihat Ekonomi Digital Sarawak Multimedia Authority (SMA), Prof. Ir. Ts. Dr. Al-Khalid Othman.

Menurutnya, angka itu dapat dibuktikan selepas pelaksanaan projek Pertanian Bandar Pintar (Smart Urban Farming) fasa pertama yang melibatkan lima masjid dan surau.

“Projek ini kita laksanakan di Masjid Darul Khatimah, Semerah Padi yang berjaya menjana hasil jualan tertinggi iaitu RM3,039 bagi tiga kali tuaian diikuti Surau Al Ansar, Taman Yen Yen (RM1,946 dengan dua kali tuaian), Surau Darul Qarar, Patingan (RM1,900 dengan pertama kali tuaian), Surau Nurul Salihin, Bako Hijrah (RM370 untuk sekali tuaian) dan Surau Darul Rahman, Taman Won Baru Jalan Bunga Kemuning.

“Sehingga kini, jumlah pendapatan diperoleh lima masjid dan surau itu ialah RM7,255,” katanya.

Beliau berkata demikian pada majlis Penyerahan Pertanian Bandar Pintar Fasa Kedua di Pejabat SMA di sini, hari ini.

Kata Khalid, bagi fasa kedua, terdapat 20 masjid dan surau dipilih untuk melaksanakan program terbabit dengan penanaman 900 bekas sayuran bagi sebuah masjid dan surau.

“Maka, kita akan mempunyai 18,000 bekas sayuran apabila dijayakan kelak.

“Antara 20 masjid dan surau terbabit ialah Masjid Darul Istiqlaal Kampung Sungai Maong, Masjid Al-Firdaus (Kampung Tunku RPR Fasa 2), Masjid Darus Salam, Kamung Matang Batu 10, Masjid Darul Ikhwan, Kampung Muara Tebas, Masjid Darul Hasanah, Taman Sourabaya Indah dan lain-lain,” katanya.

Katanya lagi, objektif utama Projek Pertanian Bandar Pintar ialah memfokuskan kepada peningkatan sosioekonomi masyarakat dan kemampanan kewangan untuk mewujudkan kesedaran dan kesediaan mengenai pertanian pintar.

“Kita juga ingin melihat masyarakat di bandar membangunkan rantaian bekalan secara holistik dengan dasar keterangkuman ekonomi digital sekali gus membasmi kemiskinan bandar.

“Setakat ini, sebanyak 45 masjid dan surau di bawah Jabatan Agama Islam Sarawak (JAIS) telah memenuhi kriteria bagi pelaksanaan projek ini,” katanya.

Khalid turut memberitahu, hasil daripada projek ini akan menjadi tanda aras untuk memperluaskan pertanian pintar kepada masyarakat lain di seluruh Sarawak.

Oleh NUR AIN OTSMAN

See author's posts


Patuhi SOP Gawai Dayak 2021

PROSEDUR Operasi Standard (SOP) Hari Gawai Dayak 2021 perlu dipatuhi oleh semua penduduk di rumah panjang, tegas Penghulu Bidai Gisang.

Katanya, pada Khamis lalu, taklimat telah disampaikan oleh pejabat residen berkenaan SOP Hari Gawai Dayak 2021.

“Saya telah mengarahkan semua tuai rumah di kawasan saya untuk mengikuti SOP tersebut terutama SOP semasa upacara ‘miring’ yang dijalankan pada 1 Jun.

“Kita perlu ikut SOP Hari Gawai Dayak 2021 ini bagi menghindarkan penularan wabak pandemik Covid-19 di kawasan rumah panjang,” katanya.

Bidai berkata demikian ketika ditemu bual pemberita selepas menerima peruntukan geran Projek Kecil Luar Bandar (MRP) bagi rumah panjang Zon Sarikei di kawasan Kuala Rajang, pagi kelmarin.

“Setakat ini, bagi kawasan saya di Sare, saya dimaklumkan oleh tuai-tuai rumah bahawa penduduk rumah panjang mematuhi SOP.

“Saya percaya semua tuai rumah telah bermesyuarat dengan penduduk rumah panjang mereka bagi memastikan pematuhan SOP di bawah Perintah Kawalan Pergerakan Bersyarat (PKPB) berkenaan cara pengendalian program mengikut SOP Hari Gawai Dayak 2021,” ujarnya.

Dalam pada itu, katanya, beliau telah memaklumkan kepada semua tuai rumah di kawasannya supaya tidak menerima pengunjung dari luar semasa perayaan itu nanti.

“Saya juga telah menasihatkan mereka supaya tidak pergi berkunjung ‘ngabang’ atau ziarah ke rumah panjang lain bagi memastikan keselamatan diri dan penduduk rumah panjang dari wabak Covid-19.

“Semua penduduk rumah panjang mesti mengikut SOP yang telah ditetapkan,” tegasnya.

Berkenaan dengan sumbangan sempena Hari Gawai Dayak dari Ahli Dewan Undangan Negeri (ADUN) Kuala Rajang, Datu Len Talif Salleh, beliau berterima kasih kepada Len Talif di atas sumbangan tersebut.

“Terima kasih diatas keprihatinan beliau dan kerajaan Gabungan Parti Sarawak (GPS) yang banyak menghulurkan bantuan kepada penduduk rumah panjang.

“Bantuan ini bukan sahaja diterima bila tibanya musim perayaan, bantuan sentiasa diberikan kepada rakyat di kawasan Kuala Rajang terutamanya dari segi projek-projek pembangunan rakyat.

“Antara kemudahan infrastruktur yang disumbangkan kepada kami adalah seperti jalan, elektrik, air dan menara telekomunikasi,” katanya lagi.

Tambahnya, sebagai pemimpin di peringkat akar umbi, beliau mewakili rakyat dikawasannya amat menghargai bantuan tersebut.

Oleh EARL ANEK

See author's posts


Lelaki tersepit dalam kemalangan di Bintangor

BINTANGOR: Seorang lelaki tersepit dalam kemalangan membabitkan dua kenderaan berdekatan Jalan Pan Borneo Sarikei-Bintangor di sini hari ini.

Jurucakap Pusat Gerakan Operasi (PGO) Jabatan Bomba dan Penyelamat Sarawak berkata, kemalangan membabitkan kenderaan jenis Toyota Hilux dan Lori.

“Mangsa yang tersepit di tempat duduk merupakan seorang lelaki dewasa masih dalam keadaan sedar manakala pemandu lori tiada mengalami sebarang kecederaan.

“Anggota bomba mengeluarkan mangsa yang tersepit menggunakan peralatan penyelamatan dan diserahkan kepada Pasukan Perkhidmatan Penyelamatan Perawatan Kecemasan (EMRS ) untuk diberikan perawatan awal,”katanya dalam kenyataan, hari ini.

Beliau berkata, pihaknya menerima panggilan berhubung kejadian itu pada jam 1.23 petang tadi.

Susulan itu, pihaknya menggerakkan anggota dari Balai Bomba dan Penyelamat (BBP) Sarikei ke lokasi kejadian.

Oleh Suriyani Molyadi

See author's posts


Golongan asnaf terima 500 bakul makanan

DARO: Proses penghantaran sumbangan 500 bakul makanan kepada 10
jawatankuasa pengurusan masjid dan surau di sini, berjalan lancar semalam.

Sepuluh jawatankuasa pengurusan tersebut ialah Masjid Kampung Nangar,
Masjid Tunku Abd Rahman,  Masjid Kpg.
Tebaang, Masjid Kpg. Pangtray, Masjid Kpg. Tengah, Masjid Kpg. Lemang Pek,
Surau Kampung Itol, Surau Kpg. Panchor, Surau Kampung Badong dan Surau Kampung
Baru Daro.

Sumbangan tersebut adalah untuk diagihkan kepada golongan asnaf sempena
bulan Ramadan.

Biasanya setiap kali bulan Ramadan diadakan majlis berbuka puasa bersama
tetapi tahun ini disebabkan PKP maka ia tidak dapat dilaksanakan.

Selain itu, turut disampaikan ialah sumbangan buah kurma daripada Ahli
Dewan Undangan Negeri (ADUN) Daro, Safiee Ahmad dan Ahli Parlimen Igan, Ahmad
Johnie Zawawi.

Sumbangan buah kurma tersebut untuk disedekahkan kepada semua rumah sempena
bulan Ramadan.

Safiee Ahmad turut menasihatkan orang ramai supaya terus mematuhi Perintah
Kawalan Pergerakan (PKP) yang dilanjutkan sehingga 12 Mei depan.

Katanya, pematuhan itu penting bagi memutuskan rantaian virus Covid-19.

See author's posts


Ops Lejang: 52 individu ditahan, 43 motosikal, dua kereta diperiksa, 31 saman dikeluarkan

KUCHING: Seramai 52 individu ditahan dan 43 motosikal, dua kereta diperiksa dalam Ops Lejang di kawasan pasar Baki Tarat bermula 10.00 malam hingga 12.00 tengah malam pada selasa lepas.

Menerusi Ops Lejang juga, Polis Serian turut menahan dua lelaki terbabit dadah dan 31 saman telah dikeluarkan atas pelbagai kesalahan trafik seperti tiada lesen memandu dan mengubah suai kenderaan.

Ketua Polis Daerah Serian DSP Aswandy Anis berkata, ujian air kencing mendapati dua lelaki terbabit positif dadah jenis Methamphetamine.

Katanya, Ops Lejang dijalankan di kawasan pasar Baki-Tarat bertujuan mengesan dan mencegah kes curi kenderaan selain mengelak aktiviti lumba haram.

Tambahnya, operasi yang dijalankan selama dua jam itu diselaraskan oleh Bahagian Siasatan Jenayah Daerah dengan bantuan lain-lain Ibu Pejabat Daerah (IPD) Cawangan Polis Serian dengan kekuatan seorang pegawai dan 17 anggota.

Aswandy memberi amaran bahawa Polis Serian akan terus menjalankan operasi seperti ini dari semasa ke semasa bagi mencegah kemalangan jalan raya dan membanteras jenayah.

Oleh Connie Chieng

See author's posts


Nanta serius berhubung kuota etnik dalam perkhidmatan awam

SIBU: Setiausaha Agung Parti Pesaka Bumiputera Bersatu (PBB) Sarawak Dato Sri Alexander Nanta Linggi berkata, beliau benar-benar serius dalam saranannya supaya lebih ramai kaum Dayak dan Cina diambil untuk menyertai perkhidmatan awam Sarawak.

Beliau berkata, ia adalah untuk membawa pembaharuan yang lebih bermakna, dan penambahbaikan kepada sistem semasa bagi pengambilan pegawai perkhidmatan awam Sarawak, di samping memastikan bahawa peluang yang saksama diberikan kepada semua etnik di Sarawak yang berhasrat untuk menyertai perkhidmatan awam negeri.

“Cara paling mudah ialah dengan berpandukan sistem kuota pada peringkat pengambilan penting, dan kemudian disusuli dengan keadilan berterusan di semua peringkat promosi. Sudah tentu kenaikan pangkat juga mesti berdasarkan sistem merit,” kata Menteri Kerja Raya itu dalam kenyataan di sini, semalam.

Nanta yang juga Ahli Parlimen Kapit berkata, beliau kagum dan menyokong penuh pengumuman Premier Sarawak Datuk Patinggi Tan Sri Abang Johari Tun Openg baru-baru ini yang berhasrat menjadikan perkhidmatan awam negeri sebagai yang paling cekap, bagi memastikan penyaluran pembangunan dan perkhidmatan terbaik buat negeri Sarawak.

Bulan lepas, Nanta dilaporkan menggesa pengenalan sistem kuota pekerjaan berdasarkan kepada etnik dalam perkhidmatan awam Sarawak, semasa beliau menyambut baik cadangan oleh Abang Johari untuk menarik minat lebih ramai kaum Cina menyertai perkhidmatan itu, dengan menambah baik aspek gaji perkhidmatan awam negeri.

Dalam kenyataan semalam Nanta berkata, Premier Sarawak telah mengisytiharkan bahawa perkhidmatan awam negeri akan mengambil petugas yang terbaik, dan mereka akan diberikan ganjaran yang sewajarnya dengan emolumen yang lebih tinggi.

“Ini pastinya suatu langkah yang hebat, namun lebih dari itu, prinsip asas ‘merit’, produktiviti, keupayaan untuk melantik atau memecat pekerja, integriti, dan aspek inklusif, perlu turut menjadi asas penting dalam skim yang dibangunkan bagi merombak perkhidmatan awam negeri,” katanya.

Beliau menegaskan bahawa bukan niatnya untuk mencari kegemilangan peribadi atau populariti semata-mata dalam isu itu, tetapi perasaan tidak senang hati berhubung perkara itu memang sering membelenggunya selama ini.

“Namun sebagaimana saya katakan, saya akui bahawa keadaan sememangnya semakin berubah menjadi lebih baik sejak beberapa tahun kebelakangan ini,” katanya.

Beliau turut merakamkan ucapan terima kasih terhadap pembaharuan dan usaha kerajaan negeri, dengan beberapa pemimpinnya terutama Premier Sarawak yang jelas menunjukkan keikhlasan, minat serta usaha untuk mencapai perkhidmatan awam Sarawak yang lebih seimbang dari segi kaum.- Bernama

See author's posts